Odbornici usvojili Plan održive urbane mobilnosti - prvi u Srbiji - KruševacGrad\n– Kruševac je prvi grad koji je izradio Plan održive urbane mobilnosti za period od 2017 do 2030. godine, uz obavezu preispitivanja na svake 4 godine. On će postati uzor ostalim gradovima, kako da upravljaju uslovima prometa, a da poboljšaju kvalitet života građana. Interesovanje za saradnju već su iskazali gradovi Kraljevo, Kragujevac, Niš, Šabac i Vranje – rekla je Vesna Lazarević, zamenica gradonačelnika, obrazlažući ovaj dokument odbornicima gradske Skupštine.\nPlanom održive mobilnosti se stvara osnova za unapređenje postojećeg stanja u kretanju ljudi koji naseljavaju grad i koriste njegove sadržaje. Jedna od glavnih ideja je smanjenje učešća putničkih autromobila, a povećanje korišćenja alternativnih vidova saobraćaja, čime bi se smanjila emisija ugljen dioksida, buke i povećala bezbednost građana.\nRad na Planu održive urbane mobilnosti započet je pre dve godine i u njegovoj izradi učestvovale su brojne institucije, ustanove, stručne organizacije, udruženja i gradski organi, a pomagali su i građani putem anketa neohodnih u istraživačkom radu.\n– Početkom ove godine smo već bili sigurni da smo na pravom putu s obzirom na to da smo ustanovili Evropsku nedelju mobilnosti koja nas je 2016. godine svrstala u 10 najboljih gradova u Evropi po organizovanju ove manifestacije, u kojoj je za nagradu bilo prijavljeno 2427 gradova – rekla je Vesna Lazarević, dodajući da je Plan imao javnu prezentaciju u Regionalnoj prvrednoj komori, bio je na javnom uvidu do kraja septembra, a predstavljen je i široj javnosti gostovanjima u Šapcu, Kragujevcu, Novom Sadu i Stalnoj konferenciji gradova i opština.\nLazarevićka je napomenula i da je u gradu do sada dosta urađeno na planu infrastrukture u skladu sa ciljevima urbane mobilnosti.\n– Rekonstruisane su ulice, neke su pretvorene u pešačke zone, prošireni su i popločani trotoari, izrađene biciklističke staze, taktilne staze za slepe i slabovide, rampe i spušteni ivičnjaci za kretanje osoba sa invaliditetom i roditelja sa decom u kolicima, zone usporenog saobraćaja, parkirališta, parking garaža, postavljena autobuska stajališta, parkovi, mobilijari i zelene površine – navela je ona i najavila i izgradnju drugih objekata, poput javnih garaža na lokacijama Centar dva i Trg Kosturnica, ukidanje parkiranja u centru i obeležavanje biciklističke staze koja bi spojila brusku i jasičku stazu, izradu strategije o bezbednosti saobraćaja, izgradnju rampi za dostupnost svih javnih službi i ustanova, projektovanje i izradu obilaznica ….\n– Infrastrukturni projekti u ovoj oblasti mogli bi da dovedu veliki broj turista, s obzirom na to da u Evropi ima 5 miliona turista pešaka i da kroz našu zemlju upravo prolaze dva pešačka turistička koridora: E4 i E7 koji upravo prolazi kroz grad Kruševac, kao i biciklistički koridor Euro Velo – ocenila je Lazarevićka.\nNaglasila je i da je Kruševac član Evropske mreže Civinet – Slovenija, Hrvatska, jugoistočna Evropa, koja se bavi održivim planiranjem, upravlja mobilnošću i osmišljava zajedničke projekte iz sredstava evropskih fondova, te da će sednice Upravnog i Političkog odbora Civinet mreže, kao i njena Skupština biti održane u februaru 2018. godine upravo u našem gradu.\nOdbornik Dragan Blažić, koji je i predsednik Saveta za bezbednost saobraćaja dodao je da ćemo ovim dokumentom moći da apliciramo kod svih evropskih fondova za realizaciju i preporučio da grad osnuje službu koja će se baviti apliciranjem.\nOlivera Drenovac, pomoćnica gradonačelnika za ekologiju, inače predsednica Komisije za izradu Plana, naglasila je veliku podršku koju je njegovoj izradi pružio gradobnačelnik Dragio Nestorović.\n– Njegova vizija je bila da naš grad treba da unapredi saobraćaj u delu javnog saobraćaja, izgradnje biciklističkih staza i pešačkog saobraćaja. Nadam se da ćemo implementacijom Plana i njegovu viziju pretočiti u stvarnost – rekla je Drenovac.


Kongresmeni SAD za uvođenje novih sankcija Rusiji - Sputnjik Srbija\n08:00 21 Septembar 2020\n11:39 16.09.2016 Preuzmite kraći link\nMeđu njima je Adam Šif, član američkog Predstavničkog doma, koji je pozvao Obamu da „javno okrivi“ ruske hakere. On je takođe dao predlog o mogućim sankcijama.\n„Postoji direktiva koja omogućava predsedniku da nametne sankcije kao odgovor na sajber-napade“, rekao je kongresmen i dodao da, ako Rusija „nastavi“ da napada servere u vezi sa izbornom kampanjom američkih predsedničkih kandidata, Obama treba da razmotri niz odgovarajućih mera, među kojima bi ekonomske sankcije mogle biti prvi korak.\nŠifa je podržala predsednica Specijalnog komiteta Predstavničkog doma Dajen Fajnstajn. Ona je u četvrtak izjavila da zajedno sa njim radi na izjavi o „aktivnosti ruskih hakera“ i kako američka Vlada treba na njih da odgovori. Fajnstajnova je naglasila da predsednik treba da reaguje na napade hakera „ne samo rečima“.\nSa njom se slaže i njen kolega iz Odbora za obaveštajne aktivnosti Senata Ričard Ber, koji je rekao da hakerski napadi zahtevaju „nekakav odgovor“. „Ne mislim da su reči pomogle. Mislim da je vreme da administracija nešto uradi“, smatra on.\n„Vašington post“ ističe da „otvaranje novog fronta protiv Rusije „može da ugrozi diplomatski napredak u odnosima između Moskve i Vašingtona. „Ali, zakonodavci kažu da to ne igra ulogu zbog toga što Rusija, navodno, pokušava da se umeša u izborni proces SAD“, piše list.\nU poslednjih nekoliko meseci hakeri su izveli nekoliko napada na SAD. Mediji su letos javili o napadu na kompjutersku mrežu Nacionalnog komiteta Demokratske stranke.\nHilari Klinton i njene pristalice smatraju da je za te napade odgovorna Rusija, iako nema nikakvih dokaza za to. Jedan broj američkih medija, uključujući i „Vašington post“, navodio je da Moskva na taj način, navodno, želi da utiče na izborne rezultate u Sjedinjenim Američkim Državama.\nPortparol Kremlja Dmitrij Peskov nazvao je optužbe o učešću Rusije u hakerskim napadima na SAD „apsurdom, koji se graniči sa kompletnom glupošću“.\nhakerski napadi, ruski hakeri, sankcije Rusiji, Kongres SAD, Svet


Đurić: Priština nema nameru da formira ZSO - Sputnjik Srbija\n15:45 07.04.2018 Preuzmite kraći link\nDokument o formiranju ZSO, koji je predstavila Priština, nije ništa do obesmišljavanje prethodne tvrdnje privremenih institucija u Prištini da će formirati ZSO, rekao je danas direktor Kancelarije za KiM Marko Đurić.\nĐurić je rekao da Priština, umesto da radi na formiranju ZSO, formira neka „upravljačka tela“, koja ne predstavljaju ništa drugo do „odbor za tutorstvo“ nad predstavnicima srpske zajednice.\nOn je rekao da je u Prištini juče stranim diplomatama predstavljen dokument koji je nazvan „Mehanizam za asocijaciju srpskih opština“, a da taj dokument predviđa i stvaranje nekakvog Izvršnog odbora, koji treba da daje projektne zadatke Srbima.\n„Tako nešto nigde nije predviđeno Briselskim sporazumom“, ukazao je direktor Kancelarije za KiM.\nKako je rekao, ne dolazi u obzir da se tako nešto ostvari, jer postoji Briselski sporazum.\n„I nikoga od nas, niti građane Srbije, više neće moći da slažu“, zaključio je Đurić.\nMarko Đurić, Priština, ZSO


Novi detalji: Utvrdili koliko ostaju antitela na korona virus\nM. K. 2. septembra 2020. 07:19\nNivo antitela na novi koronavirus povećao se i ostao stabilan četiri meseca kod više od 90 posto pacijenata na Islandu koji su preboleli Covid 19, pokazala je studija objavljena u utorak.\nPrethodne studije pokazale su da je nivo antitela znatno pao za samo nekoliko meseci nakon oporavka od Covida 19, zbog čega se postavljalo pitanje trajanja stečenog imuniteta.\nNovo otkriće moglo bi dovesti do zaključaka vezanih uz ponovno obolevanje i trajnost vakcine, rekao je glavni direktor „deCode Geneticsa“ Kari Stefansson koji je vodio istraživanje.\nDa bi stekli sliku o tome koliko je ljudi na Islandu bilo zaraženo novim koronavirusom i saznali više o imunitetu nakon oporavka od bolesti, istraživači su merili nivo antitijela više od 30.000 Islanđana.\nNa temelju dobijenih rezultata, procenili su da je zaraženo oko 1 odsto stanovništva. Iz te grupe, 56 odsto imalo je dijagnozu potvrđenu standardnim PCR laboratorijskim testom. Kod 14 odsto bolest nije službeno dijagnostikovana, ali su bili u karantinu nakon izloženosti virusu. Kod preostalih 30 odsto analiza antitela pokazala je da su prethodno bili zaraženi.\nKod 91 odsto od 1.215 osoba kojima je zaraza potvrđena PCR testom, nivo antitela je rastao tokom prva dva meseca nakon dijagnoze, a zatim dostigao najvišu tačku na kojoj se zadržao, izvestili su istraživači.\nIstraživanje objavljeno u „The New England Journal of Medicine“, bilo je usmereno na homogeno stanovništvo jedne zemlje pa rezultati možda ne bi bili isti u drugim delovima sveta.\nKomentar objavljen uz studiji upozorava da nije jasno hoće li antitela zaštititi oporavljene pacijente od nove infekcije virusom, prenose mediji.\nZa pet dana pet mladih preminulo od korone, svi…\nU Pčinjskom okrugu za dan 182 zaraženih korona virusom


Organizator seminara je Javno preduzeće Vodokanal u saradnji sa IPM-om (Interinstitucionalna profesionalna mreža u sektoru voda Srbije), GTZ-om (Nemačka tehnička saradnja) i Južnobačkim upravnim okrugom.\nTeoretski deo seminara je u toku (juče i danas), a praktični deo obuke na vodovodnim instalacijama trajaće od 21. juna do 2. jula. Obuku i merenja će obavljati firma IMGD iz Samobora (Hrvatska). Polaznici seminara su predstavnici vodovoda iz jedanaest opština Južnobačkog okruga, koje su 5. maja pristupile međuopštinskom radnom timu za smanjenje gubitaka vode. Na ovaj način bečejski vodovod će biti među prvima u Srbiji gde će praktično biti demonstrirana savremena IWA metodologija merenja sa ciljem smanjenja gubitaka vode.\nViše iz ove kategorije « Vodostaj Tise: Stigao vrh poplavnog talasa\tJP Komunalac: Suzbijanje ambrozije »


Vesti online / Slobodno Vreme / Lepota / Želite li da izgledate kao Rambo ili Roki?\nKreacije će biti inspirisane Rambom i Rokijem, filmskim likovima koji su ga proslavili.\nSilvester Stalone će se okušati i kao modni kreator\nOdeća s potpisom Silvestera Stalonea trebalo bi da se nađe na policama prodavnica u narednoj godini. U prvoj kolekciji koja bude u prodaji naći će se pantalone, majice, satovi i donji veš.\nOdeća iz ove kolekcije biće namenjena muškarcima koji imaju između 25 i 40 godina.\nStalone će raditi sa krojačima u Italiji, a isprobaće neke nove materijale i dezene uveren da, kako kaže, odeća značajno uteče na stav jednog čoveka.


Sastanak o Železari – Semendria\nSastanak o Železari\n02. jul 2012. PRIVREDA – Izvor: Tanjug – Predstavnici Vlade Srbije, menadžmenta i sindikata “Železare Smederevo” razgovaraće danas u Ministarstvu ekonomije o aktuelnoj situaciji u toj čeličani i mogućim rešenjima, rekao je za Tanjug predsednik Nezavisnog sindikata Mileta Gujaničić.\nSastanak počinje u 12 časova, a sindikati traže da se ne obustavlja proizvodnja u “Železari Smederevo” jer su, u suprotnom, spremni na brojne sindikalne akcije u celoj Srbiji, kazao je on.\nMenadžment te čeličane prošle sedmice najavio je da će u prvoj nedelji jula rad na drugoj visokoj peći u “Železari Smederevo” biti prebačen na režim “tihog hoda” zbog potrebe da se promeni način finansiranja kompanije.\nMinistar ekonomije i regionalnog razvoja Nebojša Ćirić rekao je ranije da “Železara Smederevo” neće biti zatvorena niti će druga visoka peć biti stavljena na takozvani “tihi hod”.\n“Železara Smederevo” je krajem januara prešla u ruke države, pošto ju je Vlada Srbije otkupila za jedan dolar od američke kompanije “Ju-Es stil”, koja se povukla, jer je poslovala sa gubicima.\n“Ju-Es stil” je 2003. godine kupio smederevsku železaru, tadašnji Sartid u stečaju. Smederevska železara imala je učešće od pet posto u ukupnoj proizvodnji Srbije i oko 14 odsto učešća u izvozu, a zapošljava oko 5.500 radnika.\nVlada Srbije 18. aprila raspisala je tender za izbor strateškog partnera za “Železaru Smederevo” u kojem je krajnji rok za dostavljanje obavezujućih ponuda bio 4. maj. Taj rok je, kako je saopšteno, na zahtev potencijalnih kupaca produžen do 10. juna, koji je takođe prolongiran do 10. septembra.\n« Ćirić: Štednja pre svega\n“Komiko oil” traži odlaganje roka za uplatu novca na ime zakupa zemljišta »


Nenad Sakić: Svaku utakmicu igraćemo na pobedu – KRUŠEVAC.LINK\nOvde si trenutno: Home / SPORT / Nenad Sakić: Svaku utakmicu igraćemo na pobedu\nNenad Sakić: Svaku utakmicu igraćemo na pobedu\nU drugom kolu Super lige Srbije fudbari Napretka igraće u subotu od 20 sati na Banovom brdu utakmicu protiv Čukaričkog.\nNenad Sakić, šef stručnog štaba Napretka očekuje veoma tešku utakmicu protiv, kako je istakao, veoma motivisanog protivnika. Sakić je na konferenciji za novinare kazao da će Napredak svaku utakmicu igrati na pobedu.\nIstakao je da je ove godine cilj njegove ekipe da ostvari plasman bolji od onog koji su imali prethodne sezone.\nZa subotnju utakmicu protiv Čukaričkog svi igrači su spremni, a prema rečima Sakića treninzima se priključio i Miladinović.\nUtakmicu na Banovom brdu između Čukaričkog i Napretka sudiće naš internacionalni sudija Milorad Mažić sa asistentima Milovanom Ristićem i Daliborom Đurđevićem.\nTag čukarički napredak Nenad Sakić\nU Srbiji danas pretežno sunčano i toplije, do 30 stepeni\nVlada obezbedila još 100 miliona dinara za vaučere


Veliki petak u pirotskim hramovima - Pirot Plus Online\n30. april 2021. 19:15 Društvo Pirot Plus Online\nDanas je Veliki petak, dan kada je, po verovanju, Isus Hristos umro, raspet na krstu na Golgoti. Ovo je za Srpsku pravoslavnu crkvu i njene vernike dan tuge koji se, po običaju, provodi u miru, bez slavlja.\nU pirotskim hramovima povodom vaskršnjih praznika organizovana su bogosluženja. Danas u 15 časova izneta je plaštanica koja simbolizuje Hristovo telo.\n*Hram Uspenja Presvete Bogorodice u Tijabari:\nStarešina crkve u Tijabari, otac Žarko Dimić, objašnjava da Hrišćani sa velikom pažnjom, smirenošću i tišinom dočekuju Veliki petak kada se sećamo stradanja Isusa Hrista na krstu. Običaj je da ovaj dan vernici provode u tišini, nema slavlja i sva pažnja usmerena je na stradanje Hrista, istakao je otac Žarko.\nU Hramu Uspenja Presvete Bogorodice liturgija u nedelju, na Vaskrs, počeće u 7 ujutru. Drugog dana Vaskrsa, u ponedeljak liturgija će početi u isto vreme, a u utorak dolazi episkop niški, gospodin Arsenije. Liturgija počinje 08.30h.\n*Hram Rođenja Hristovog u Pazaru\nStarešina crkve u Pazaru, otac Miljan Panić, u izjavi za portal Plus onlajn objasnio je stradanje Isusa Hrista i simboliku ovog dana. Isus Hrist je oko podneva bio razapet na krstu na Golgoti, a oko 15 časova posle podne je umro i upravo tada u svim hramovima se obeležava taj trenutak njegove smrti, kada se služi večernja služba, iznosi plaštanica i stavlja na njegov grob, rekao je otac Miljan.\nBogosluženja u Pazarskoj crkvi nastavljaju se sutra rano ujutru, a u nedelju jutarnja i sveta liturgija počinju u 6 časova, jer, kako je objasnio otac Milja, Isus je rano ujutru vaskrsao.


Kadeti Radničkog peti na turniru u Banjaluci • KGMagazin Kragujevac\nKGMagazinOctober 30, 2019 12:29 pm 0\nKadeti Radničkog osvojili su peto mesto na „Borac kupu“ u Banjaluci, koji je okupio 21 ekipu iz Italije, Nemačke, Slovenije, Hrvatske, Srbije i Bosne i Hercegovine.\nU grupnoj fazi izabranici Nikole Stanojevića ubedljivo su savladali Barakude iz Nirnberga (16:5) i Bečej (23:3) i odigrali nerešeno sa Triglavom iz Kranja (14:14), ali su zauzeli drugo mesto zbog lošije gol razlike od Slovenaca.\nIspostavilo se da je taj remi prvog dana takmičenja bio jedini kiks Kragujevčana, ali ih je koštao plasmana među četiri najbolja tima. Usledila je borba za plasman od 5. do 8. mesta, u kojoj su Šumadinci bili neprikosnoveni. U malom polufinalu nadigrali su pančevačku Mladost (13:2), da bi u duelu za peto mesto nadigrali Ljubljanu – 13:5.\nTrofej je pripao Vojvodini posle pobede nad Partizanom od 10:6, dok je u okršaju za bronzu Triglav nadigrao domaći Borac sa 14:4.\nRukometašice Radničkog su, u okviru četvrtog kola super B lige za žene, savladale prošlogodišnjeg rivala iz baraža, ekipu Mladog Radnika rezultatom 27:19 (poluvreme 13:12) i ... Read More\nNEWER POSTObuka o znakovnom jeziku za zaposlene u Gradskoj upravi\nSTARIJI ČLANCIU Novi Pazar po nove bodove


HP C2P26AE ketridž cena, cene Srbija, prodaja Beograd Novi Sad Niš\nHP C2P26AE ketridž cene\n- C2P26AE - HP Ink Cartridge No.935XL, Yellow, 825 pages... specifikacija\nC2P26AE - HP Ink Cartridge No,935XL, Yellow, 825 pages\nEPonuda nije internet prodavnica već Vam omogućava da brzo i lako nađete HP C2P26AE ketridž po najjeftinijoj ceni. Naš cilj je da kupci budu što bolje informisani o ponudi HP ketridž C2P26AE na tržištu Srbije. Vrlo lako nalazite željeni proizvod za kategoriju Ketridži cene, ne morate da lutate od sajta do sajta za HP Ketridži, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP C2P26AE ketridž sa PRODAVCEM. EPonuda ne može da garantuje potpunu tačnost specifikacije i slika za HP C2P26AE ketridž. Pre kupovine, podatke za HP ketridž C2P26AE proverite na sajtu PROIZVOĐAČA.


RTS :: Saradnja u regionu prioritet\nEkonomija Saradnja u regionu prioritet\npetak, 04. nov 2011, 07:30 -> 19:08\nSaradnja u regionu prioritet\nSrbija ulaže ogromne napore za jačanje regionalne saradnje i sprovođenje reformi, rekao predsednik Vlade Srbije Mirko Cvetković na konferenciji Centralnoevropske inicijative u Beogradu, uz očekivanje da će Srbija u decembru dobiti status kandidata za članstvo u Evropskoj uniji.\nPremijer Mirko Cvetković smatra da je godišnji Samit Centralnoevropske inicijative (CEI) u Beogradu bio dobra prilika da se razmotre najvažniji aspekti regionalne saradnje i da predstavnici zemalja članica razmene mišljenja o mogućnostima za jačanje saradnje i konkurentnosti svojih ekonomija.\nCvetković je istakao da je za Srbiju velika čast da predsedava CEI kao jednom od najvažnijih i najstarijih regionalnih inicijativa, ali da predstavlja i veliku odgovornost.\nPrema njegovim rečima, Srbija je uložila maksimalne napore za promovisanje i postizanje ciljeva CEI kao što su regionalna saradnja i potpunije uključivanje u evropske razvojne tokove.\nPremijer je ukazao da su realizovani mnogi projekti, posebno u oblasti ekonomije, transporta, energije, nauke i tehnologije, obrazovanja, poljoprivrede i zaštite životne sredine.\nCvetković je istakao da je u realizaciji tih projekata veoma značajna bila saradnja sa Evropskom bankom za obnovu i razvoj i podsetio da je ove godine pokrenuta i Inicijativa za promociju razvoja građanskog društva.\nCEI će nastaviti da promoviše jačanje veza sa EU, kao i sa ostalim regionalnim incijativama i institucijama, naglasio je premijer Srbije.\nSastanak ispunio misiju\nCrnogorski premijer Igor Lukšić je ocenio da je današnji sastanak ispunio svoju misiju.\n"Uspeli smo razmeniti mišljenja o svemu onome što će biti predmet interesovanja i pažnje naših zemalja, a pre svega ekonomska politika koju treba da razmotrimo kako bi se izborili sa posledicama krize koja će se sasvim sigurno prolongirati", naglasio je premijer Crne Gore.\nLukšić je rekao da se na taj način zemlje CEI suočavaju sa potrebom da ekonomski sistemi budu konkurentni i da se iskoriste potencijali regiona.\nČlanice CEI, prema njegovim rečima, imaju ogroman ekonomski potencijal.\nLukšić je uveren da će u vreme koje dolazi ovaj region beležiti najveći ekonomski rast.\nGeneralni sekretar CEI Gerhard Fancelter rekao je da je najbolji lek protiv krize "više Evrope, a ne manje Evrope" i da je zato potrebno jačati saradnju zemalja srednje Evrope sa Evropskom unijom.\nFancelter je čestitao Cvetkoviću na pozitivnom mišljenju Evropske komisije o zahtevu za članstvo Srbije i ocenio da je Srbija posvećena regionalnoj saradnji.\nPredsednik EBRD Tomas Mirov upozorio je na moguću kreditnu krizu u CEI.\n"Ekonomsko usporavanje u zapadnoj Evropi, uz zabrinutost za jačinu matičnih banaka evrozone, predstavlja dvostruku pretnju ekonomijama centralne i jugoistočne Evrope, orijentisanim na izvoz i dovode do novog regionalnog pomanjkanja kredita", izjavio je predsednik Evropske banke za obnovu i razvoj Tomas Mirov.\nPredsedavajući Saveta ministara Bosne i Hercegovine Nikola Špirić ocenio je, u obraćanju učesnicima Samita, da se reformski napori isplate ne samo zbog članstva u EU, već i zbog unutrašnjih promena države u korist privrede i građana.\nŠpirić je rekao da je Bosni i Hercegovini nužno potrebno deset godina sprovođenja dobro osmišljenih i koordinisanih ekonomskih politika, kako bi dostigla nivo najmanje konkurentnih zemalja članica EU i tako ispunila jedan ekonomski kriterijum za članstvo u Uniji.\nPremijer Ukrajine, zemlje koja preuzima predsedavanje CEI, Mikola Azarov rekao je da njegova država smatra saradnju u okviru te inicijative veoma važnom na putu evrointegracija.\nAzarov je dodao da je razmena iskustava između zemalja članica EU i regionalnih inicijativa veoma korisna.\n"Smatramo da će aktiviranje kontakata CEI i EU doprineti aktivnijem radu i privrednom nastupu, kao i pospešivanju realizacije ciljeva zemalja koje nisu članice Unije, rekao je Azarov.\nAmbasador Italije u Srbiji Armando Varikio ocenio je da regionalni forumi poput Centralnoevropske inicijative mogu imati ključnu ulogu u suočavanju sa globalnim izazovima.\nU okviru bilateralnih razgovora sa kolegama iz zemalja članice CEI on je, kako je naveo, preneo zainteresovanost za međusobnim ukidanjem viza.\nCEI, koja broji 18 članica, zemalja centralne, istočne i jugoistočne Evrope, osnovana 1989. godine, jedna je od nekoliko regionalnih inicijativa kojima Srbija predsedava ove godine.\nČlanice Centralnoevropske inicijative su: Albanija, Austrija, Belorusija, Bosna i Hercegovina, Bugarska, Hrvatska, Češka, Mađarska, Italija, Makedonija, Moldavija, Crna Gora, Poljska, Rumunija, Srbija, Slovačka, Slovenija i Ukrajina.


Karadžić zatražio izuzeće Teodora Merona - Sputnjik Srbija\n19:37 08 Mart 2021\n19:27 26.09.2018 Preuzmite kraći link\nPrvi predsednik Republike Srpske Radovan Karadžić zatražio je izuzeće sudije Teodora Merona iz žalbenog veća Haškog mehanizma, zbog pristrasnosti.\nU zahtevu, koji je objavio Mehanizam u Hagu, navodi se da sumnja u pristrasnost Merona proizilazi iz njegovog učešća u donošenju ranijih osuđujućih presuda podređenima Karadžiću.\nKaradžićeva odbrana navela je da su se pravni osnovi za podnošenje zahteva za izuzeće stekli nakon odluke sudije Žan Kloda Antonetija o izuzeću, zbog pristrasnosti, trojice sudija iz žalbenog veća u slučaju generala Ratka Mladića, prenosi RTRS.\n„Imajući u vidu odluku u slučaju ’Mladić‘, sudija Meron treba da bude izuzet iz žalbenog veća u Karadžićevom slučaju“, navodi se u zahtevu.\nKaradžić je u martu 2016. godine nepravosnažno osuđen na 40 godina zatvora zbog navodnih zločina u BiH, a u toku je žalbeni postupak.


Ruski demineri uklonili 4.000 mina u Dejr el Zoru - Sputnjik Srbija\n17:02 30.09.2017 (osveženo 21:58 30.09.2017) Preuzmite kraći link\n„U oblasti aerodroma uklonjeno je oko 1.500, pronađen je i uništen 160-milimetarski minobacač ručne izrade sa 20 mina“, rekao je izvor.\nPrema njegovim rečima, ruski demineri uklanjaju eksploziv s puta i iz stambenih četvrti.\nIzvor iz gradskog operativnog štaba je ranije saopštio da je odred ruskih deminera otkrio i deaktivirao eksploziv u dva tunela koja su prokopali teroristi DAEŠ-a ispod puta koji vodi od grada Dejr el Zor do aerodroma.\nPrema njegovim rečima, količina eksploziva u tunelima bila je dovoljna da razori put. Da su teroristi aktivirali eksploziv u tunelima, mogli su da preseku kopnenu komunikaciju s gradom.\nOdredi sirijske armije su 5. septembra probili trogodišnju blokadu Dejr el Zora iz pravca Zapada i praktično odmah prešli u ofanzivu na istočnu gradsku periferiju.\nVladine snage su 10. septembra probile obruč DAEŠ-a na glavnom južnom ulazu u Dejr el Zor i oslobodile put koji vodi ka Palmiri.\nNakon povlačenja terorista sa strateških visoravni na jugozapadu grada, sirijska armija je uspela da izađe na zapadnu obalu Eufrata, potisnuvši teroriste u pravcu iračke granice obrazujući obruč oko stambenih četvrti Dejr el Zora koje je osvojio DAEŠ.\ntuneli, demineri, uklanjanje mina, aerodrom, DAEŠ, Dejr el Zor, Palmira, Sirija


Sutrašnja vremenska prognoza (19. septembar 2018. godine): Nakon svežeg jutra, uživaćete u sunčanom i toplom danu! - Telegraf.rs\n18/09/18 | 19:34\nSutrašnja vremenska prognoza (19. septembar 2018. godine): Nakon svežeg jutra, uživaćete u sunčanom i toplom danu!\nSutrašnja vremenska prognoza:\nSutra iznad većeg dela Evrope u sredu sunčano i toplo. Kiša i pljuskovi očekuju se na severu i severozapadu Evrope, a pljuskovi sa grmljavinom ponegde na južnom delu centralnog Mediterana. Najhladnije biće na severu Evrope sa temperaturom oko 15°C, a najtoplije na jugu Evrope sa temperaturom preko 30°C.


POBJEDA: Trajni mir između Srbije i Kosova glavni je prioritet za EU – Balkanekspresrb.rs\nPOBJEDA: Trajni mir između Srbije i Kosova glavni je prioritet za EU\n21/09/2018 Off By BERB\nU intervjuu za podgoričku Pobjedu evropski komesar Johanes Han rekao je da rezultat dijaloga Beograda i Prištine treba da bude trajno, održivo i realno rešenje u skladu sa međunarodnim pravom.\n“Svaki sporazum mora biti specifičan i prilagođen, a ne presedan, i da doprinese regionalnoj stabilnosti i putu regiona ka EU. Strane zajednički definišu okvir za zajedničku saglasnost i javno su kazali da vide prioritete za trajno rešenje. Treba im dati prostor za dogovor o sadržaju sveobuhvatnog sporazuma o normalizaciji”, rekao je Han.\nHan za Pobjedu nije želeo da komentariše moguće elemente pravno obavezujućeg sporazuma, ali je istakao da se Brisel trudi i nastaviće, kaže, intenzivno da radi kako bi Beograd i Priština postigli sveobuhvatan i održiv sporazum koji će podržati međunarodna zajednica i koji će u potpunosti sprovesti sve strane.\n“Dozvolite mi da podsetim da se nijedna nova država ne može pridružiti Evropskoj uniji bez rešavanja bilateralnih pitanja”, rekao je Han.\nNapomenuo je i da je stav visoke predstavnice Federike Mogerini koja posreduje u tom dijalogu jasan i da je, kaže, tako bilo od početka njenog mandata, a to je: “Zajednička akcija o trajnom miru između Srbije i Kosova i u regionu u celini glavni je prioritet za EU”.♦\nOKTOBAR: Erupcija srpske energije na Beogradskom sajmu\nLSV: Penzije se uređuju zakonom, a ne samovoljom Vlade


RERI i BOŠ: Nacrt plana kvaliteta vazduha za Beograd povući iz procedure\nUčesnici javnih konsultacija saglasni su da bi predloženi Nacrt plana kvaliteta vazduha za Beograd trebalo povući iz procedure, budući da ne zadovoljava osnovne kriterijume i standarde koje bi ovaj dokument trebalo da ispunjava.\nUsvajanje Nacrta plana kvaliteta vazduha u aglomeraciji Beograd i primena planiranih mera neće odgovoriti na hitnu potrebu da se problem zagađenja vazduha u Beogradu reši, saopštili su Regulatorni institut za obnovljivu energiju i životnu sredinu (RERI) i Beogradska otvorena škola (BOŠ).\nDve organizacije organizovale su nedavno drugi krug javnih konsultacija o Nacrtu plana putem platforme Zoom koje su pokrenuli u decembru 2020.\nNije bilo ni prilike da se javnost uključi u ovaj proces\nSekretarijat za zaštitu životne sredine Grada Beograda pozvao je 15. januara zainteresovanu javnost da obavi uvid u Nacrt plana, što ćeš trajati do 30. januara. Inače, u Beogradu je pre nekoliko nedelja održan protest zbog velikog zagađenja vazduha.\nRERI i BOŠ navode je informacija o izradi novog plana je u toku 2020. bilo malo, a nije bilo ni prilike da se javnost uključi u ovaj proces.\nU okviru javnih konsultacija, uvodna izlaganja su imali Mirko Popović i Hristina Vojvodić (RERI), Aleksandar Macura (RES Fondacija) i Ognjan Pantić (Beogradska otvorena škola).\nDokument ne sadrži ciljeve za smanjenja zagađenja, analizu uticaja zagađenja vazduha na zdravlje građana, rokove za realizaciju mera…\nKako navode RERI i BOŠ, u toku javne diskusije, koju su organizovali, izdvojile su se zamerke i u pogledu procedure izrade i usvajanja Nacrta plana, kao i u pogledu teksta samog plana.\nOsnovne zamerke u pogledu procedure odnose se na činjenicu da zvanični organi Grada Beograda nisu planirali da prirede bilo kakvu vrstu javne prezentacije dokumenta, kao i na činjenicu da je doneta odluka o nepristupanju izradi strateške procene uticaja na Nacrt.\nGrad nije planirao javnu prezentaciju dokumenta\nPlan kvaliteta vazduha, po svom sadržaju i značaju, ispunjava sve zakonske kriterijume navedene u Zakonu o strateškoj proceni uticaja, tako da su se učesnici javnih konsultacija saglasili u oceni da je odluka da se ovom postupku ne pristupi neosnovana.\nU pogledu sadržaja Nacrta plana, učesnici su se saglasili da dokument ne ispunjava osnovne standarde i potrebe, odnosno nije izrađen u skladu sa Zakonom o zaštiti vazduha.\nNacrt nije izrađen u skladu sa Zakonom o zaštiti vazduha\nZakon, kao i prateći Pravilnik o sadržaju planova kvaliteta vazduha, daju precizne standarde i smernice u pogledu sadržaja ovih dokumenata, koje ovaj Nacrt na ispunjava, navode dve organizacije.\nNacrtu nedostaju sledeći elementi: ciljevi smanjenja zagađenja, analiza mera u pogledu dobiti i troškova, analiza uticaja zagađenja vazduha na zdravlje građana, precizni indikatori i rokovi za realizaciju mera, procena planiranog poboljšanja kvaliteta vazduha i vremenskog perioda potrebnog za dostizanje tih ciljeva.\nOsim toga, Nacrt ne nudi ni precizan inventar emisija zagađenja, već se kao jedna od mera tek predviđa izrađivanje detaljnog inventara, što bi moralo prethoditi ovom dokumentu, zaključuju RERI i BOŠ.\nTagovi: dekarbonizacija, kvalitet vazduha, RERI, zagađenje vazduha\nPočetna » Vesti » Životna sredina » RERI i BOŠ: Nacrt plana kvaliteta vazduha za Beograd povući iz procedure


Održan redovni zimski seminar sudija i kontrolora Super lige (A i B lista) | Zajednica Sudija i Kontrolora RSS\nRedovni zimski seminar sudija i kontrolora Super rukometne lige Srbije (A i B lista) održan je u Beogradu, u hotelu “M Best Western“, u nedelju, 28. januara 2018. godine.\nNa seminaru je obrađena stručna tema koja je bazirana na uputstvima za suđenje na SP za žene u Nemačkoj i EP za muškarce u Hrvatskoj, uz prikaz video materijala, koju je prezentovala Branka Marić, predsednik Stručno lektorske komisije ZSiK RSS. Takođe, Slobodan Višekruna, predsednik Komisije za praćenje suđenja, uz izvršenu ekspertizu, predstavio je video materijal (84 isečka) sa utakmica Super lige i Super B lige iz jesenjeg dela sezone, u cilju ispravljanja propusta i unapređenja kvaliteta suđenja u prolećnom delu prvenstva.\nSeminaru su prisustvovali i Zoran Lazarević, odnosno Ivan Milivojević, direktori Super i Super B lige. Zoran Lazarević je, posle pozdravne reči, uručio prigodan poklon predsedniku Upravnog odbora ZSiK RSS, Zoranu Stanojeviću.


penzija Arhive - Biznis i Finansije\nHome\tTags\tPosts tagged with "penzija"\nDanska planira da skrati starosnu granicu za penziju za fizički iscrpljujuća zanimanja\nDok se širom sveta starosna granica za odlazak u penziju povećava, u Danskoj bi ona čak i mogla da se smanji za veliki broj ljudi.\nNovi danski penzioni model, koji je juče predstavljen javnosti, trebalo bi da omogući za 38.000 ljudi da do 2022. godine odu u penziju i pre ispunjavanja starosne granice. Taj broj trebalo bi da se do 2025. godine poveća na 49.000 ljudi.\nDanska vlast naime predlaže da se omogući penzionisanje ljudima koji imaju 42 godine staža i 61 godinu starosti. Trenutno se Danci penzionišu sa prosečnom starošću od 66 godina.\nOva reforma penzionog sistema namenjena je pre svega osobama koje rade fizički teške poslove. Premijer Met Frederiksen prokomentarisao je ovu odluku rečima da “ljudi treba da odu u penziju pre nego što ih rad potpuno iscedi kako bi uživali u ostatku života, posvetili se porodici i interesovanjima kojima nisu mogli da se bave tokom radnog veka”.\nNarodna banka Srbije donela je instrukciju o načinu isplate novca sa dinarskih i deviznih računa građana životne dobi 65 i više godina. Ona će važiti dok traje zabrana kretanja za starije osobe.\nInstrukcijom je ograničen iznos koji može penzionerima da se isplati u jednoj banci na 80.000 dinara mesečno. Tako će se, kažu, smanjiti rizik od prevara.\nBanka je dužna da korisnicima omogući raspolaganje novcem na dinarskom ili deviznom računu. Ona isplate može vršiti ili u prostorijama banke ovlašćenom licu, ili isplatom na kućnu adresu korisnika u saradnji sa Poštom.\nOvlašćenje može biti u formi koju utvrdi banka ili u slobodnoj formi. Ali ono mora obavezno da sadrži podatke koje je utvrdila NBS. Ovlašćenje ne mora da bude overeno kod notara, a ovlašćeno lice je dužno da banci stavi na uvid svoja, kao i lična dokumenta korisnika.


Kragujevčani bez bele zastave na Bešiktaš - Sportske.net\nKragujevčani bez bele zastave na Bešiktaš\nTrener i kapiten košarkaša Radničkog iz Kragujevca složili su se da je predstojeći rival u Evrokupu daleko kvalitetniji ali da i pored toga ne sme biti predavanja pre početka utakmice.\nKošarkaški Radničkog iz Kragujevca u sredu dočekuju ekipu Bešiktaša u okviru Evrokupa a direktan okršaj srpskog i turskog tima odlučivaće o lideru "H" grupe nakon pet odigranih kola.\nTrener Kragujevčana Miroslav Nikolić kazao je pred sutrašnji meč da Bešiktaš ima najkvalitetniju ekipu u grupi ali da i pored toga njegov tim ima pravo da se nada uspehu.\n"Bešiktaš je najjača ekipa u ovoj grupi. Višestruko su skuplji sastav, njihovi uslovi rada su neuporedivo povoljniji, ali borićemo se koliko možemo sa takvim rivalom. Imamo dva dana posle ABA lige da se pripremimo za tursku ekipu. Bešiktaš je prvi put naš gost, čast nam je, a daćemo sve od sebe da igramo ravnopravnu igru" rekao je Miroslav Nikolić.\nRadnički u ovaj duel ulazi posle poraza u ABA ligi od Budućnosti, što je prvi neuspeh Kragujevčana na domaćem terenu u tekućoj sezoni.\nKapiten Marko Marinović duel sa Bešiktašom ocenjuje kao najvažniji za plasman u dalji tok takmičenja i veruje da se protiv favorizovanih Turaka može napraviti iznenađenje.\n"Utakmica protiv Bešiktaša nam je jedna od važnijih za prolazak u drugi krug Evrokupa. Dolazi nam dobra, skupa ekipa. Prošle godine su igrali u Evroligi, ove su u Evrokupu. Najbolji su u našoj grupi, to se unapred znalo, a vidi se i posle četiri kola. Imaju dosta internacionalaca. Oni su u top četiri turske lige, biće mnogo teško pobediti ih. Ali, već smo napravili veliko iznenađenje pobedom nad Spartakom, pa se nećemo predati ni Bešiktašu" istakao je plejmejker Radničkog.\nDuel u hali "Jezero" na programu je u sredu od 18 časova a karte za utakmicu nalaze se u prodaji po ceni od 300 dinara.\nInače, na poziv Košarkaškog kluba Radnički meč će pratiti ambasador Turske u Srbiji Mehmet Kemal Bozaj. Uz njega, meč će pratiti i osoblje ambasade.\nEK Top 16 - Bilo je tesno, košarkaš Andore na kraju ipak ispred centra Partizana!


FoNet portal :: Pretraga / tagId=44165 / position=2\nTag: pokret, Pogodaka: 42\nPredsednica VladeSrbije Ana Brnabić razgovarala je danas sa specijalnim izaslanikom predsednika vlade i državnom ministarkom u Ministarstvu spoljnih poslova Indije Menakši Leki, koja u Beogradu učestvuje na sastanku na visokom nivou posvećenom obeležavanju 60. godišnjice osnivanja Pokreta nesvrstanih zemalja\nNastavak Samita nesvrstanih\nSamit kojim se obeležava 60. godišnjica od osnivanja Pokreta nesvrstanih zemalja biće danas nastavljena na Beogradskom sajmu uz prisustvo brojnih zvaničnika država-učesnica.\nSrbija brani principe UN i PZN\nSrbija zna šta je borba za očuvanje očuvanje suvereniteta i teritorijalnog integriteta i svojom borbom za Kosovo i Metohiju, ona brani univerzalne principe Ujedinjenih nacija i ključne vrednosti Pokreta nesvrstanih, izjavio je danas predsednik Srbije Aleksandar Vučić.\nVreme globalnih izazova\nGeneralni sekretar Ujedinjenih nacija Antonio Gutereš ocenio je da se današnji skup u Beogradu, povodom 60. godišnjice osnivanja Pokreta nesvrstanih zemalja, održava u vreme izuzetnih globalnih izazova.\nBeograd šalje poruku mira\nPredsednik Srbije Aleksandar Vučić poručio je danas na otvaranju Samita Pokreta nesvrstanih zemalja da je "međunarodna saradnja jedini put ka sveukupnom blagostanju i dobrobiti čovečanstva".\nSećanje na istoriju\nSamit Pokreta nesvrstanih počeo je danas na Beogradskom sajmu usvajanjem dnevnog reda, a predsednik Azerbejdžana i predsedavajući Pokreta nesvrstanih zemalja (PNZZ) Ilham Alijev obratio se na početku skupa porukom da se danas proslavlja istorijski događaj od kada je održan prvi sastanak PNZ.\nDanas Samit nesvrstanih\nBeograd je danas domaćin dvodnevnog samita kojim će biti obeležena 60. godišnjica od osnivanja Pokreta nesvrstanih zemalja, a na skupu učestvuje više od 105 zemalja, devet delegacija međunarodnih organizacija i 40 ministara spoljnih poslova.\nKarikature su stvarnost\nLider pokreta "Ćale, ovo je za tebe" Petar Đurić otvorio je danas jednodnevnu izložbu 40 karikatura u beogradskoj Knez Mihailovoj ulici rečima da je za nekoga to još samo jedna izložba u nizu ili da su to "samo karikature", ali da taj Pokret poručuje da su one "umetnički protest", stvarna slika svakodnevnice i personifikacija domaće sadašnjosti.\nPripadnici pokreta Levijatana su pocepali baner Beograd Prajda i urinirali ispred prostorije gde se održava Međunarodni Prajd Forum, saopšteno je danas iz Beograd Prajda.\nEkološki pokreti ne treba da menjaju sistem i političke strukture, što znači da, umesto političke stranke, ne treba da dođe ekološki pokret, izjavio je FoNetu profesor političke ekologije na Fakultetu političkih nauka Darko Nadić.


Intel: do 2015. godine preko 15 milijardi uređaja biti povezano na Internet – Personal magazin\nKompanija Intel Corporation predviđa da će do 2015. godine preko 15 milijardi uređaja biti povezano na Internet, a trećina tih povezanih uređaja činiće inteligentni sistemi. Ova mreža inteligentnih sistema često…\nKompanija Intel Corporation predviđa da će do 2015. godine preko 15 milijardi uređaja biti povezano na Internet, a trećina tih povezanih uređaja činiće inteligentni sistemi. Ova mreža inteligentnih sistema često se naziva i Internet of things(IoT), a eksplozivni rast koji se predviđa za ovu kategoriju predstavlja veliku priliku za mnoštvo novih IT izazova.\nKako bi se pojednostavilo i ubrzalo korišćenje mreže inteligentnih sistema IoT, kompanija Intel najavila je danas proizvod Intel® Intelligent Systems Framework. Proizvod se sastoji iz nekoliko interoperabilnih rešenja, dizajniranih da omoguće povezivanje, upravljanje i bezbednost uređaja na dosledan i prilagodljiv način.\nNovi pristup razvoju\nDanas, proces razvoja povezanih uređaja podrazumeva korišćenje komponenti različitih proizvođača. Među komponentama često nedostaju bezbednosne funkcije i funkcije upravljanja, koje su neophodne za zaštitu i upravljanje mrežom, koja povezuje uređaje međusobno, ali i sa cloud mrežom, a preko koje se prenosi ogromna količina podataka. Ovakav pristup razvoju može biti dugotrajan i skup za vlasnike sistema, koji moraju izdvojiti velika sredstva kako bi kreirali i dobili odobrenje za niz hardverskih i softverskih zahteva.\nProizvod Intel Intelligent Sistems Framework pruža niz rešenja za smanjenje vremena koje je potrebno za integraciju hardvera i softvera u okviru inteligentnih sistema. Proizvod se takođe bavi i podelom trenutnog tržišta, tako što stvara standardizovanu i otvorenu platformu za ekosistem koji aktivno pronalazi nova rešenja.\nStvaranje vrednosti u „velikim podacima“\nSledeći korak je pristupiti podacima koji postoje u okviru inteligentnih sistema, a često se nazivaju „veliki podaci“. Ovo je posebno važno u sredinama kao što je proizvodnja, gde se mnogo podataka prikuplja, ali ne nužno i analizira.\nKada se jednom analiziraju, „veliki podaci“ mogu pomoći preduzećima da povećaju efikasnost, poboljšaju produktivnost i kreiraju usluge koje donose prihod, dok potrošačima pružaju nova i uzbudljiva iskustva. U povezanom okruženju prodavnica, vremenski podaci mogu upozoriti na približavanje oluje i promeniti sadržaj na digitalnoj mreži maloprodajnih lanaca, kako bi se prilagodile cene proizvoda koji su u vezi sa vremenom, kao što su kišobrani. U vozilima, podaci se mogu deliti među vozilima i cloud mrežom, i na taj način omogućiti vozačima da svakog trenutka primaju najnovije informacije o saobraćajnim gužvama, bezbednosti i održavanju vozila, kao i druge usluge bazirane na lokaciji.\nProizvod Intel Intelligent Systems Framework će pomoći da ova iskustva postanu stvarnost, kroz uspostavljanje zajedničkog i prilagodljivog rešenja da se ubrza usvajanje povezanih uređaja i istovremeno osigura njihova bezbednost i jednostavno upravljanje. Pored toga, proizvod će omogućiti vlasnicima sistema da se umesto na sredstva za razvoj, usredsrede na pretvaranje ogromne količine podataka u korisne informacije.\nProizvod Intel Intelligent Systems Framework sadrži nekoliko osnovnih proverenih komponenti kompanije Intel i njenih partnera koji se bave povezivanjem, upravljanjem i bezbednošću, kao i stručnost kompanija McAfee, Microsoft i Wind River. Među procesorima kompanije Intel koji podržavaju ovaj proizvod su i Intel® Xeon® procesori, druga i treća generacija Intel® Core TM procesora sa tehnologijom Intel® vPro TM i Intel® Atom™ procesori.\nKompanija Intel takođe posluje i sa prodavcima sistema, samostalnim prodavcima softvera i integratorima sistema, i formira nove usluge koje povezuju uređaje sa cloud mrežom. Ovaj ekosistem će blisko sarađivati sa organizacijom Open Data Center Alliance kako bi obezbedili potpunu integraciju ovih uređaja u okviru centra podataka i cloud mreže.\nRešenja zasnovana na proizvodu Intel Intelligent Sistems Framework kompanija Advantech, Dell, Kontron i Portwell dostupna su već danas, a dodatni proizvodi iz kompanija Arrow, Avnet, Axeda , Digi International i WebHouse biće dostupni u narednim mesecima.\nProizvod Intel Intelligent Systems Framework već danas je dostupan besplatno za određene korisnike i ponude na veb sajtu www.intel.com/intelligentsystemsframework.\nIntel: do 2015. godine preko 15 milijardi uređaja biti povezano na Internet was last modified: September 12th, 2012 by Redakcija\nIntelIntel CorporationInternetInternet of thingsIoT


Naknadno plaćanje karticom\nPoštovani, juče sam rezervisao dve karte za Frankfurt, šifra PNR ZJTF2H, ali nisam mogao da ostvarim kontakt da vam platim Visa karticom jer nisam odmah po rezervaciji to uradio. Kako da to uradim sada i da li je ta rezervacija aktivna? Proverio sam na sajtu Air Serbia i vidim da stoji ta rezervacija. Srdačan pozdrav\nUkoliko želite da mi umesto vas izvršimo kupovinu avio karte, najbolje je da nam pošaljete mail na info@aerogaga.com ili nas kontaktirate na broj 069 280 0290, naša dežurna služba će proveriti da li je rezervacija i dalje aktivna i da li nije došlo do korekcije u ceni. Ukoliko zovete iz inostranstva možete nas pozvati putem viber-a i whatsapp-a, na isti broj.\nSve ponude različiitih letova možete pogledati na linku Aerogaga.\nNa društvenim mrežama, Facebook-u i Twitter-u, možete pratiti aktuelne promocije. Dostupne su vam brojne informacije koje će vam olakšati putovanje (koje pogodnosti vam pruža Frequent Flyer program, koje su dimenzije kofera, kako se snaći na ogromnom aerodromu u Frankfurtu...)


'Teško da će struja poskupeti 80 odsto'\nU Srbiji pre razmatranja povećanja cena struje treba iskoristiti maksimum unutrašnjih rezervi Elektroprivrede Srbije (EPS), kaže direktor za distribuciju električne energije u EPS-u Životije Jovanović, istakavši da je cena struje u Srbiji najniža u regionu.\nOn ne veruje da se može ostvariti projektovano povećanje cene struje za naredne dve godine od 80 odsto, ali je dodao da je realna cena struje od 10 do 12 evrocenti po kilovat-času. Cena struje u Srbiji trenutno iznosi oko 5,5 evrocenti za kilovat-čas.\nPrilikom određivanja cena struje treba voditi računa i o "socijalnom momentu" u društvu, ali treba i da se EPS pozabavi unutrašnjim rezervama, izjavio je Jovanović.\n- Treba imati na umu tešku socijalnu situaciju u Srbiji. Vlada treba da napravi socijalnu kartu i ljudima koji su u stanju socijlne potreba treba isporučivati do 350 kilovata besplatno, a da ostali plate realnu cenu. To bi trebalo da bude smisao povećanja cena struje - precizirao je Jovanović.


U zemljama Zapadnog Balkana jeftiniji roming, osim u BiH i CG | Radio Kosovska Mitrovica\nU zemljama Zapadnog Balkana jeftiniji roming, osim u BiH i CG\n1. January, 2020 18:03 |\nCene rominga u zemljama Zapadnog Balkana od danas su snižene za 9 do 35 odsto, u skladu da drugom fazom primene regionalnog sporazuma o romingu, izjavila je državna sekretarka u Ministarstvu trgovine, turizma i telekomunikacija Vlade Repblike Srbije Tatjana Matić, dodajući da će cene ostati iste u Crnoj Gori i Bosni i Hercegovini.\nProsečna cena odlaznog poziva iz Srbije od danas iznosi 7,1 dinar što je, kaže Matićeva, dodatno smanjenje za 34 odsto u odnosu cenu koja je već samnjena u julu 2019. godine.\nProsečna cena dolaznog poziva za Srbiju je 5,6 dinara, a SMS poruke 2,9 dinara, dok prenos podataka u proseku košta 3,6 dinara po megabajtu.\nMatićeva je podsetila da je primena Sporazuma o snižavanju cena rominga u regionu, koji je potpisan u aprilu, počela 1. jula 2019. godine.\nSrbija i Regulatorna agencija za elektronske komunikacije (RATEL) sa tri mobilna operatora nastaviće da u potpunosti poštuje potpisani sporazum, kaže Matićeva.\nBiH i Crna Gora u decembru 2019. donele su odluku da od 1. januara ne pojeftine roming, već da zadrže cene uvedene 1. jula.\n“Ne može se reći da krše sporazum jer su primenile prvu fazu. Međutim, ove dve zemlje su tražile dodatno vreme za usklađivanje sa njihovim mobilnim operatorima i regulatornim agencijama kako bi primenile drugu fazu”, rekla je Matićeva.\nOko 1,3 miliona građana koristilo roming\nPodaci pokazuju da je u prva tri meseca primene regionalnog sporazuma oko 1,3 miliona građana Srbije koristilo roming u zemljama Zapadnog Balkana i da ih je za oko devet odsto više nego u istom periodu prošle godine.\n“Taj podatak ide u prilog tome da je primena sporazuma donela finansijsku uštedu i olakšala komunikaciju za naše građane”, ukazala je Matićeva.\nNa osnovu regionalnog sporazuma, od 1. jula 2019. do 30. juna 2021. godine predviđeno je postepeno snižavanje cena rominga u nekoliko faza.\nOd danas se menja način obračuna troškova rominga tako da će svi korisnici plaćati roming po principu koji podrazumeva zbir domaće cene (koju trenutno plaćaju u domaćem saobraćaju) i roming naknadu.\nOd 1. jula predviđeno je dodatno snižavanje roming cena za dolazne pozive i prenos podataka za sve korisnike.\nPlanirano je potpuno ukidanje naknada za roming u regionu Zapadnog Balkana od 1. jula 2021, odnosno da korisnici plaćaju usluge rominga pod istim uslovima koji se primenjuju u domaćem saobraćaju.\nRegionalni sporazum o romingu potpisali su u aprilu ove godine, na drugom Digitalnom samitu Zapadnog Balkana u Beogradu, predstavnici zapadnobalkanske šestorke (Srbija, Crna Gora, BiH, Makedonija, Albanija i Kosovo*).


Rusija će odgovoriti na proterivanje dvojice svojih diplomata iz Bugarske - 25.01.2020, Sputnik Srbija\nRusija će odgovoriti na proterivanje dvojice svojih diplomata iz Bugarske\nRusija odluku bugarskih vlasti da proteraju dvojicu ruskih diplomata smatra otvoreno neprijateljskim i provokacionim korakom i ima pravo da odgovori na njega. 25.01.2020, Sputnik Srbija\nRusija odluku bugarskih vlasti da proteraju dvojicu ruskih diplomata smatra otvoreno neprijateljskim i provokacionim korakom i ima pravo da odgovori na njega.\nKako navodi Ministarstvo spoljnih poslova Rusije, Bugarska nije dala nikakve razumne dokaze koji mogu da opravdaju takvu odluku.\n„Ovaj korak zvanične Sofije smatramo otvorenom provokacijom koja nije u skladu sa konstruktivnim i tradicionalnim karakterom uzajamnog poštovanja u rusko-bugarskim odnosima“, saopštilo je Ministarstvo.\nJuče su ambasadoru Rusije u Bugarskoj uručene note kojima se dvojica ruskih diplomata proglašavaju „personama non grata“.\nRanije je tužilaštvo Bugarske, nakon dobijanja informacija od Agencije za nacionalnu bezbednost, organizovalo predsudski postupak protiv dvojice ruskih diplomata koji se sumnjiče za špijunažu.


Tanjug | 11. maj 2017.\nNovi predsednik Udruženja novinara Srbije Vladimir Radomirović izjavio je danas da je država prekinula redovno finansiranje Tanjuga, a da je istovremeno Tanjug očigledno uspešniji na tržištu od drugih agencija i da to treba da se nastavi. "Tanjug je potreban ovoj zemlji, takva agencija potrebna je ovom društvu", rekao je Radomirović gostujući na Pink televiziji.\nOn se složio sa opaskom novinara da je Tanjug i dalje lider na informativnom tržištu, da funkcioniše bolje u odnosu na ranije, a da u poređenju sa drugim agencijama emituje desetostruko više informacija.\nRadomirović je istakao da je, međutim, bitno da se definiše vlasnički status Tanjuga, da li je, kako je rekao, vladina agencija ili je javna i u javnom vlasništvu.\nOn je podsetio da je u vreme privatizacije medija bio veliki pritisak da se i Tanjug privatizuje, sa argumentacijom da nigde u svetu ne postoji državna agencija što, dodao je, nije tačno, jer takvih primera ima u zapadnoj Evropi na koju se, kako je rekao, toliko ugledamo.\nRadomirović: Novinari s KiM mogu da računaju na podršku UNS, do sada je nije bilo dovoljno (VIDEO)\nTanjug UNS Vladimir Radomirović\n← UNS: Viši sud da omogući izveštavanje novinarima\nĆosić za NIN: Licemeran stav ministarstva →


RTS :: "Hrvatski navijači dobro, ne traže konzularnu pomoć"\nHronika "Hrvatski navijači dobro, ne traže konzularnu pomoć"\nsreda, 08. avg 2018, 20:34 -> 21:06\nHrvatski državljani, navijači "Hajduka" koji su uhapšeni u Srbiji zbog divljanja na benzinskoj stanici u Vrčinu, osećaju se dobro i ne traže konzlularnu pomoć svoje ambasade, saopštilo je hrvatsko Ministarstvo spoljnih poslova.\n"Ministarstvo spoljnih i evropskih poslova će putem Ambasade Republike Hrvatske, u skladu sa međunarodnim pravilima, nastaviti pažljivo da prati situaciju u sklopu svojih nadležnosti, pružati konzularnu pomoć svim zadržanim hrvatskim državljanima koji to zatraže, stojeći na raspolaganju za komunikaciju s njihovim porodicama", piše u saopštenju.\nProšle nedelje, policija u Srbiji je uhapsila 27 pripadnika "torcide", grupe navijača "Hajduka" koji su na putu za Bugarsku divljali na benzinskoj pumpi "Mola" u Vrčinu kod Beograda.\nČetrnaestorica su osuđena za krađu i izdržavaju kaznu od 15 dana zatvora u Padinskoj skeli, a trinaestorica su zadržana u Okružnom zatvoru u Beogradu zbog sumnje da su počinili krivično delo.\nJedan od uhapšenih osumnjičen je za ispisivanje grafita sa ustaškim simbolom.\nPripadnici "torcide" su, na putu ka Bugarskoj, gde je "Hajduk" u Sofiji igrao sa "Slavijom", na "Molovoj" benzinskoj pumpi ukrali robu vrednu oko 200.000 dinara.\n(četvrtak, 09. avg 2018, 06:33)\nSede u zatvoru i za džabe jedu srpski hleb?!\n(četvrtak, 09. avg 2018, 00:14)\nZar je uopste vazno sto je pumpa Molova" ili to sto su divljali pljackali velicali Ustase u sred SRBIJE.?!?\n3 Potvrđena optužnica protiv sudije za primanje mita\n4 Migranti pronađeni među džakovima đubriva\n5 Hapšenje zbog pokušaja ubistva u Novom Pazaru


Od obećanih kredita Srbija će iskoristiti samo dva — Radio Velkaton : Radio Velkaton\nRadio Velkaton > Region > Od obećanih kredita Srbija će iskoristiti samo dva\nOd obećanih kredita Srbija će iskoristiti samo dva\nOd 889 miliona eura pomoći koje su joj na donatorskoj konferenciju u Briselu ponuđene u obliku kredita, Srbija namjerava da u najskorijem periodu iskoristi samo dva kredita u ukupnom iznosu od tek 267 miliona eura, piše dnevni list “Danas”.\nKako je rečeno listu u Kancelariji za obnovu poplavljenih područja, za sada se radi na pripremi aplikacije za konkurisanje za izuzetno povoljan japanski kredit i Urgentni kredit za sanaciju od Svjetske banke.\nJapanski kredit iznosi 40 miliona eura, sa rokom otplate 40 godina i grejs periodom od 10 godina, sa simboličnom kamatnom stopom od 0,01 odsto.\nKredit Svjetske banke za sanaciju posljedica poplava iznosi 227 miliona eura, pod za sada nepoznatim uslovima.\nOd 106 miliona eura bespovratnih donacija, najveći dio došao je iz Europske unije – 80 miliona eura. Švicarska je Srbiji poklonila 5,9 miliona eura, a Japan pet miliona. Srbija je od Norveške dobila 4,1 milion eura donacija, a po dva miliona donirale su Austrija, Švedska i SAD.\nNa donatorskoj konferenciji za Srbiju i Bosnu i Hercegovinu, koju su na inicijativu predsjednika Srbije Tomislava Nikolića zajednički organizovali Evropska unija, Francuska i Slovenija, učestvovalo je 35 zemalja i sedam institucija. Francuska je Srbiji poklonila milion eura, Velika Britanija 1,25 miliona, a Slovenija 150.000.\nPodaci Europske unije pokazuju da neke od zemalja učesnica konferencije nisu donirale novac niti ponudile kredite, što ne znači da te države Srbiji nisu dale nikakvu pomoć, jer je većina još prije donatorskog skupa u poplavljena područja poslala opremu ili ljudstvo ili novčana sredstva. Među takvima su Rusija i Nemačka.\nOkvirne procene govore da su majske poplave napravile štetu od 1,5 milijardi eura.


Naslovna/Grad/Beograd/POZNATI FINALISTI PRESTIŽNE „SAM GODIŠNJE NAGRADE 2019“\nOsmi put zaredom Srpska asocijacija menadžera dodeliće priznanja najboljima, a svečana dodela zakazana je za 11. decembar na tradicionalnoj svečanosti „SAM GALA 2019“.\nU kategoriji „SAM Menadžer godine“ kao osobe sa izuzetnim dostignućima i od integriteta koje su prepoznate unutar i van svoje kompanije našli su se: Dragan Filipović, predsednik IO i generalni direktor, Generali Osiguranje Srbija, Dragan Popović, predsednik, AIGO, Mihailo Janković, generalni direktor, Nectar grupe i Tamara Jokanović, generalna direktorka Represent Communications.\nZa priznanje „Mladi menadžer godine“ nominovani su: Aleksandar Vučić, predsednik CarGo, Aljoša Aleksić, izvršni direktor kompanije GALENS, zatim Bojan Munjiza, menadžer prodaje u kompaniji Transfera, Dragana Milanović, vlasnica i direktorka Roberto Baressi, Kruna Gavović, suvlasnik i direktor The Lean Six Sigma Company CEE, direktor marketinga i Akademije TMS CEE i Miloš Milisavljević, CEO, Strawberry Energy.\nU finalu prestižnog takmičenja u kategoriji „Poslodavac godine“ nalaze se: Atlantic Grupa, Delta Holding, Generali Osiguranje Srbija, Marbo Product, Microsoft i TeleGroup.\nKao veoma važna kategorija poslovanja koja zaslužuje i svoju posebnu kategoriju je društveno odgovorno poslovanje. Kompanije koje su u trci za nagradu „Društveno odgovorna kompanija godine“ su: Car:Go Technologies, Courtyard by Marriott Belgrade City Center, Delta Holding, Mastercard i SBB.\nPored navedenih kategorija, nagrade će biti dodeljene i za promociju liderstva među mladima, lični herojski čin, dok će žiri dodeliti i specijalnu nagradu.\nPredhodno Besplatne obuke za revizore i računovođe dostupne do kraja godine\nSledeće 10 jednostavih pravila ponašanja u teretani


Mediji: Državljanin BiH umiješan ubistvo Strahinje Stojanovića - Glas Srpske\nG.S. 17.09.2020 19:29\nKako nezvanično piše "Informer", a prenose i ostali mediji u Srbiji, u ubistvo Strahinju Stojanovića (30) umiješan je državljanin Bosne i Hercegovine za kojim je odavno raspisana međunarodna potjernica.\nPolicija je, prema tvrdnjama medija, ustanovila da je plaćeni ubica navodno iz BiH, čitav "posao" obavio biciklom.\nDodaje se da su ga nadzorne kamere snimile u garaži luksuznog stambenog kompleksa "Vest 65" na Novom Beogradu, gdje je Strahinja živio. Tu je, tvrde mediji, najvjerovatnije podmetnuo vojni plastični eksploziv pentrit P-500 pod Strahinjin džip BMW X5.\nPotal "Telegraf" javlja da je isti biciklista navodno snimljen i malo kasnije, nekoliko stotina metara dalje, u Ulici omladinskih brigada, kako telefonira baš u trenutku eksplozije džipa, i to u neposrednoj blizini. Pretpostavlja se da je sačekao da Strahinja i njegova djevojka iz Kolumbije Sonja Suarez Gomez (45) izađu iz garaže i potom je telefonom aktivirao bombu.\n"Srbija danas" javlja da su inspektori tokom uviđaja i pretrage terena u obližnjoj rijeci Savi pronašli bicikl koji je koristio osumnjičeni.


Zaharova: Češku uskoro očekuju recipročni koraci Rusije za proterivanje diplomata - Sputnjik Srbija\n05:19 14 Maj 2021\n18:27 18.04.2021 (osveženo 23:03 18.04.2021) Preuzmite kraći link\nPortparolka ruskog Ministarstva spoljnih poslova Marija Zaharova izjavila je da će Rusija u najskorije vreme objaviti recipročne mere za proterivanje zaposlenih u ruskoj ambasadi u Češkoj.\n„Nećemo trčati pred rudu, predstoji radna nedelja. Bilo je važno da se jasno odgovori na takve korake, a konkretna primenjena realizacija ove odluke ih očekuje, mislim, u najskorije vreme“, izjavila je Zaharova za televiziju „Rusija 1“, odgovarajući na pitanje voditelja o stepenu ozbiljnosti odgovora Rusije na proterivanje diplomata iz Češke.\nOna je dodala da su češke vlasti pokazale odsustvo nezavisne politike kako u međunarodnim poslovima, tako i u izgradnji odnosa sa Rusijom.\n„Povremeno potpuno karikirani postupci Praga, koji je juče pokazao odsustvo bilo kakve nezavisne politike kako u međunarodnim poslovima, tako i direktno u izgradnji bilateralnih odnosa sa našom zemljom. Ovo je takođe deo opšte šeme – vazalstvo 21. veka“, rekla je Zaharova, dodajući da je u svetu, čini se, nestala vazalna zavisnost, ali da je ovaj mehanizam ponovo aktiviran.\n„Sjedinjene Američke Države pokrenule su – u aktivnom informaciono-političkom prostoru – vazalni mehanizam na novom tehnološkom nivou, ali princip je isti: da Varšava i Prag služe interesima Sjedinjenih Američkih Država“, istakla je portparolka.\nproterivanje diplomata, Rusija, Češka, Marija Zaharova


Odbojkaši Srbije žele u polufinale : Nadlanu.com\nObjavljeno 16. jul 2010. / 00:00:00\nBEOGRAD, 16. jula 2010. (Beta) - Odbojkaški reprezentativci Srbije saglasili su se u petak da su postigli cilj plasmanom na završni turnir Svetske lige i najavili veliku borbu za ulazak u polufinale.\nMuška odbojkaška reprezentacija Srbije je kao najbolji drugoplasirani tim grupne faze takmičenja u Svetskoj ligi izborila plasman na završni turnir u Kordobi. "Orlovi" će se na "fajnal siksu" takmičiti u Grupi E sa domaćinom Argentinom i Brazilom.\nU Grupi F takmičiće se Italija, Rusija i Kuba.\n"Imamo obavezu da se posle dobrih igara u najboljem svetlu predstavimo na završnom turniru. Biće teško, u Kordobi će igrati šest najboljih ekipa na svetu, a mi želimo da igramo u polufinalu", rekao je selektor Srbije Igor Kolaković na konferenciji za novinare.


KM: Akcija dobrovoljnog davanja krvi u Studentskom klubu\n„Ovo mi je četvrti put i koristim svaku priliku kad sam slobodna da dobrovoljno dam krv. Svi smo svesni koliko je velika stvar dati krv i spasiti nekome život“,rekla je Ana Radosavljević, student Muzičke akademije.\n„ Svake godine u ovo vreme je veliki odziv sudenata i oni su zaista jedna populacija koja sa takvim elanom dolazi, da je to za pohvalu“, istakla je dr Mirjana Vukadinović, transfuziolog.\n„Danas završavamo obeležavanje humanitarnom akcijom davanja krvi. Prethodnih dana smo imali i Svečanu akademiju i dve predstave, sportska takmičenja, dve žurke. Sve je proteklo u najboljem redu i zahvaljujem se svima koji su nam pomogli, pre svega Studentskom centru Univerziteta u Prištini, Univerzitetu i svim fakultetima u njemu, Opštini Kosovska Mitrovica i Opštini Severna Mitrovica“, rekao je Nemanja Biševac, student prorektor.


Iznajmljivanje radne snage iz perspektive funkcije nabavke u preduzećima\nU saradnji sa Adecco Srbija održan je sastanak Grupe za nabavku na temu “Iznajmljivanje radnika iz perspektive nabavke”.\nPrvi ovogodišnji susret Grupe menadžera nabavke održan je sa ciljem da se učesnici bliže upoznaju sa odredbama i novinama koje Zakon o iznajmljivanju (lizingu) radne snage predviđa. Budući da je kompanija Adecco Srbija bila u grupi, koja je radila na predlogu ovog zakona, predstavnici kompanije su govorili o najbitnijim oblastima koje ovaj zakon reguliše, kao i o poziciji agencija za iznajmljivanje radne snage prema ovom zakonu.\nRegionalni direktor Adecco Srbija, Marko Kolenc govorio je o iskustvu kompanije u ovoj oblasti, kao i o trostrukom odnosu koji se zasniva između agencije, kompanije klijenta i potencijalnog radnika. Marko se posebno osvrnuo na outstaffing, gde kompanija klijent ima mogućnost da deo ili celokupno administrativno vođenje zaposlenih prebaci na agenciju, potom mogućnost da radnik bude zaposlen u agenciji, ali da radi za drugu kompaniju i, konačno, privremeno zapošljavanje. Pored ovoga, navedeni su i neki od bitnijih elemenata iznajmljivanja radne snage iz perspektive funkcije nabavke. Po jednom modelu, pitanja poput odgovornosti za zdravlje i bezbednosti na radu, podrške u pružanju pravne podrške i zastupanja pred državnim organima, kao i tehničkog opremanja preuzima agencija. Nikola Milosavljević, direktor operacija u Adecco Srbija, istakao je razliku između iznajmljivanja radnika (staff leasing) i spoljnih usluga (outsourcing) u pogledu podele odgovornosti u oblasti bezbednosti i zdravlja na radu između agencije i kompanije klijenta. Za razliku od outsourcing-a, gde je odgovornost agencija veća u odnosu na klijenta, kod iznajmljivanja radne snage odgovornost je podeljena između agencije i kompanije, pri čemu kompanija klijent treba da obezbedi zaposlenom bezbedan rad, dok proces prijave povrede na radu i podnošenja potrebne dokumentacije i prijave Inspekciji rada radi agencija kao poslodavac.\nO komparativnoj analizi i preporukama kako ovu oblast učiniti što sigurnijom za sve tri strane u odnosu govorio je Menno Bart, specijalista za odnose sa javnošću iz Adecco Group. Prema njegovom mišljenju, uprošćavanje zakonske regulative u oblasti rada može da osnaži efikasnost tržišta rada i smanji nezaposlenost, naročito kod mladih. Primera radi, francusko radno zakonodavstvo je izuzetno obimno (3400 strana), dok je nezaposlednost mladih na velikom nivou i iznosi oko 26%, dok je sa druge strane švajcarsko radno zakonodavstvo je pojednostavljeno (oko 30 strana), a nezapolenost mladih iznosi 3,8%.\nThe Application of Blockchain Technology in Supply Chains


Američka ljutnja zbog nemačke 'uvrede'\nAmerički ambasador u Nemačkoj Ričard Grenel (levo) i nemački predsednik Frank-Valter Štajnmajer (Frank-Walter Steinmeier), Berlin\nAmbasador SAD u Berlinu Ričard Grenel (Richard Grenell) je oštro kritikovao nemačkog ministra ekonomije Petera Altmajera zbog paralele između američkog i kineskog špijuniranja.\nPrethodne razmirice su zaoštrene nakon odluke Vlade u Berlinu da ne zabrani učešće kineskog tehnološkog giganta Huavej u izgradnji 5G mreže mobilne telefonije u Nemačkoj.\n"Ne postoji moralna ekvivalentnost između Kine i SAD, te svako ko to sugeriše ignoriše istoriju", kazao je Grenel.\nOn je istovremeno zapretio vlastima u Berlinu da će SAD ograničiti razmenu obaveštajnih podataka ukoliko Huavej bude gradio 5G mrežu u Nemačkoj.\nMnogi doživljavaju angažovanje Huaveja kao bezbednosni rizik. Američke vlasti traže od svojih zapadnih saveznika da onemoguće nadmetanje kineske kompanije za projekte postavljanja 5G mreže, tvrdeći da je veoma bliska Komunističkoj partiji i službi bezbednosti u Pekingu, prenosi "Bi-Bi-Si" (BBC).\nU međuvremenu, nova istraživanja javnog mnjenja ukazuju na veliki jaz kako Amerikanci i Nemci gledaju na odnose njihove dve zemlje. Naime, tri četvrtine Amerikanaca smatra da su odnosi dobri, dok skoro dve trećine Nemaca navodi da su veoma loši, rezultat je istraživanja Pju centra i Kerber Štiftung fondacije (Pew Research Center/Körber-Stiftung).\nTokom televizijske debate u nedelju o Huaveiju, Altmajer je podsetio na skandal iz 2013. kada su SAD prisluškivale saveznike u NATO-u preko Agencije za nacionalnu bezbednost (NSA). Ispostavilo da je NSA špijunirala čak i kancelarku Angelu Mekel.\nAltmajer je rekao da "Nemačka nije uvela bilo kakav bojkot" protiv SAD uprkos pomenutog slučaja. "Vlada SAD takođe zahteva od svojih kompanija da dostave pojedine informacije koje su joj potrebne za borbu protiv terorizma", dodao je nemački ministar.\n"Treba da budete u stanju da poverujete da 5G oprema i softverske kompanije neće ugroziti vašu nacionalnu bezbednost, privatnost, intelektualnu imovinu i ljudska prava. Ne može da postoji poverenje kada su telekomunikacione kompanije podređene autoritarnoj vlasti kojoj nedostaje nezavisno sudstvo", navodi se na Tviteru američke ambasade.\nPotencijal nove, 5G tehnologije je ogroman. Procenjuje se da će omogućiti otvaranje tri miliona novih radnih mesta i doprineti ekonomskom rastu od 500 milijardi dolara samo u SAD.\nKina zvanično počela istraživanja vezano za 6G\nKina je najveći trgovinski partner Nemačke. Međutim, i zvaničnici obaveštajnih službi u Berlinu su savetovali Merkelovu da zabrani angažman Huaveja.\nAmbasador Grenel je izjavio da izjednačavanje poteza američke vlade sa postupcima Komunističke partije Kine, "uvreda za hiljade pripadnika američke armije koji pomažu u osiguravanju nemačke bezbednosti, te za milione Amerikanaca koji su privrženi snažnoj zapadnoj alijansi".\nOn je dodao da su "ove tvrdnje na sličan način uvreda za milione kineskih građana kojima su uskraćene osnovne slobode i nepravedno su pritvoreni od strane Komunističke partije".\nZvaničnici iz Unije hrišćanskih demokrata Angele Merkel izjavili su da im nisu potrebni "saveti od američkog ambasadora" o spremnosti njihove države da se suoče sa pretnjama po sajber bezbednost.\nOni su reagovali nakon Grenelovog pisma ministru Altmajeru, u kome upozorava da su SAD spremne da drastično ograniče razmenu obaveštajnih informacija između dve zemlje, ukoliko Vlada u Berlinu dozvoli Huaveju ili bilo kojoj drugoj kineskoj kompaniji da gradi 5G mobilnu telefoniju u Nemačkoj.\nAngela Merkel je izjavila u utorak da je bezbednost prilikom izgradnje ove mreže "ključna" za njenu vladu i da će se uključiti u razgovore sa globalnim partnerima o tome kako na najbolji način da se utvrde standardi.\n"Nemačka se zaista oslanja na američke obaveštajne podatke kako bi suzbila terorističku mrežu ovde. I za SAD je korisno da razmenjuju informacije", kazao je za "Dojče Vele" Hening Rike (Henning Riecke), ekspert berlinskog Saveta za spoljne odnose.\nTakva sumnjičavost zapadnih partnera išla je u prilog naporima Vašingtona poslednjih meseci da ih ubedi da odustanu da Huavej i ostale kineske firme modernizuju njihovu komunikacionu mrežu.\nKanada, Australija, Novi Zeland i Japan su već saopštili da zabranjuju tehnologiju Huaveju za modernizaciju bezbednosno osetljive komunikacije na nagovor američkih vlasti.\nMeđutim, u Grenelovom pismu Vladi Nemačke po prvi put se uslovljava razmena obaveštajnih podataka sa poslovanjem sa Huavejom, izveštava "Volstrit Džornl" (The Wall Street Journal).\nPortparol nemačkog ogranka Huaveja kazao je za "Dojče vele" da "oštro i odlučno" odbacuje bilo kakvu optužbu da je ova kompanija bezbednosna pretnja bilo kojoj državi, navodeći da više od tri milijarde ljudi širom sveta – uključujući pola Nemaca – koristi nešto od njenih proizvoda u svojoj svakodnevnoj komunikaciji.\nGrenel je prošle godine razljutio Socijaldemokratsku partiju, koalicione partnere u vladajućoj koaliciji, da želi da "osnaži" evropske konzervativce. Zapretio je i sankcijama nemačkim kompanijama koje učestvuju u ruskom projektu "Severni tok 2".\nPredsednik SAD Donald Tramp kritikuje Nemačku i druge saveznike u Severnoatlantskoj alijansi, koji nisu ispunili dogovorenu kvotu izdvajanja za odbranu od dva odsto bruto društvenog proizvoda.\nPrema istraživanju javnog mnjenja krajem septembra, 85 odsto državljana SAD smatra da su američke baze u Nemačkoj važnije za bezbednost njihove zemlje. Istovremeno, samo 52 procenata Nemaca ističe da su bitne za sigurnost Nemačke.\nSAD trenutno imaju 35 hiljada vojnika razmeštenih u bazama u Nemačkoj. Takođe, oko 17 hiljada američkih i 12 hiljada nemačkih civila radi za vojsku SAD u Nemačkoj.\nIstovremeno, Tramp je zapretio sankcijama nemačkoj automobilskoj, kao i industriji čelika.


Udruženje građana „Podunav“ iz Bačkog Monoštora osnovano je 2007. godine i u fokusu aktivnosti im je promocija eko-ruralnog turizma koji se bazira na prirodnim lepotama i kulturnom nasleđu Bačkog Monoštora.\nMonoštorci se trude da sa turistima podele svoju ekološku svest, prikažu kako mogu da se uspešno koriste prirodni resursi, a da se ne ugrožava prirodna sredina, kao i da im predstave stare zanate poput kovačkog i pčelarskog. Jedna od članica Udruženja ima „Pčelarsku učionicu“ koju rado posećuju najmlađi turisti, a pri mesnoj školi postoji i pčelarska đačka sekcija na kojoj učenici upoznaju svet pčela, pčelarstva i proizvodnje pčelinjih proizvoda. Etno kuća „Mali Bodrog“, koja je u vlasništvu jedne od članica, verno prikazuje seoski život s kraja 19. i početka 20. veka, i zbog svog autentičnog ambijenta ostavlja snažan utisak na sve turiste, a posebno na najmlađe posetioce.\nBački Monoštor nije samo dobra destinacija za đačke ekskurzije, već i mesto gde će se odrasli dobro provesti. Udruženje „Podunav“ organizuje nekoliko manifestacija poput likovne kolonije, foto safarija, sajma torti i kolača, „Regeneracija Dunava“ u okviru Dana Dunava, „SFRJ rakijada“ i druge. Međutim, najviše se ponose „Bodrog festom“ koji se organizuje već 15 godina za redom i koji svake godine poseti između 10 i 12 hiljada ljudi. Sve ove aktivnosti realizuju se s ciljem da se prikaže stvaralaštvo svih Monoštoraca, ali pre svega žena koje su i inicijatori većine nabrojanih aktivnosti.\nUdruženje građana „Podunav“ se nada da će učešćem u projektu „Jaka žena, snažno selo“ dobiti pomoć i podršku za promociju svojih aktivnosti i turističkih atrakcija, kao i da će Bački Monoštor učiniti vidljivijim na turističkoj mapi Srbije.\nAdresa: Bački Monoštor 25 272,


LONDON – Svijet je na pragu nove razorne ekonomske krize, koja će uslijediti najkasnije do 2020. godine, tvrde ekonomski portali i dio analitičara, dok je jedan broj ekonomista optimističniji i vjeruje da kriza neće biti kataklizmična.\nUljepšavanje američke ekonomije, prije svega, “pumpanje” fiskalnih i monteranih podsticaja moglo bi da gurne svjetsku ekonomiju u krizu.\nNeki ekonomski analitičari najavljuju “crni scenario” i upozoravaju da će Evropa biti posebno pogođena jer nema jedinstvenu fiskalnu politiku ni ekonomske zaštitne mjere kojima bi mogla da utiče na sopstvenu ekonomiju.\nUz sve to, SAD su pokrenule trgovinski rat sa Kinom, a previsoke cijene dionica, visoke cijene nekretnina u SAD i svijetu, te preveliki američki javni dug mogli bi da uvedu svijet u novu ekonomsku krizu, tvrde portali.\nOptimističniji ekonomski stručnjaci vjeruju da je svijet, ipak, spremniji za krizu nego 2008. godine i napominju da su zemlje evrozone smanjile zaduženost, a popravljen je i bilans država i privatnog sektora.\nJedan broj evropskih ekonomskih analitičara ističe da američki stručnjaci u ekonomiji zastrašuju svijet zbog sopstvene netrpeljivosti prema predsjedniku SAD Donaldu Trampu, kojeg žele da okrive za sve, pa i za moguću svjetsku ekonomsku krizu i ističu da je američka ekonomija u veoma dobrom stanju, te da je zaposlenost velika.\nOni navode da Evropska centralna banka neće prije 2020. godine podići kamate, pa predstoji još najmanje jedna godina “jeftinog novca”.\nZa neke je Kina veći problem od SAD. Tvrdi se da je ta velika ekonomija izuzetno zadužena sa mnogo špekulacija u finansijskom sektoru i na tržištu nekretnina.\nIpak, jedan broj ekonomista i stručnih portala upozorava da Evropska centralna banka mjesečno štampa milijarde evra /pominje se cifra od 40 milijardi/, a isto čine SAD i Kina, mada se ne zna o kojim je ciframa riječ.\nEkonomisti koji najavljuju novu veliku ekonomsku svjetsku krizu upozoravaju da su se finansije odvojile od realne ekonomije na globalnom nivou i da će nakon “podrhtavanja tla” uslijediti ekonomski zemljotres. Srna\nTagovi: analizeekonomska krizaizborpodsticaji


'Očekujemo konkretna rešenja o železničkoj liniji Beograd - Priština'\nIzvor: B92, 27.Jan.2020, 15:42\n"Očekujemo konkretna rešenja o železničkoj liniji Beograd - Priština"\nBerlin -- Direktor Kancelarije za KiM Marko Đurić izjavio je da se konkretnim rešenjima o železničkoj liniji Beograd - Priština, nada u predstojećem periodu.\n"Sa ambasadorom Grenelom smo imali sastanak o obnavljaju železničkog saobraćaja između centralne Srbije i KiM i nadam se da ćemo u predstojećem periodu doći do konkretnih rešenja, koja će olakšati kretanje ljudi i robe, a privredi i građanima doneti korist", rekao je za Tanjug Đurić, koji je predvodio delegaciju Srbije u Berlinu.\nĐurić nije izneo detalje razgovora. Sastanak o obnavljanju železničkog povezivanja Beograda i Prišine, na kojem su učestvovali predstavnici nadležnih resora i eksperti za železnicu i puteve, obe strane, iniciran je u dogovoru Grenela i predsednika Srbije Aleksandra Vučića.\nGovoreći o avio-liniji Beograd - Priština, Vučić je precizirao tri ili četiri koraka, koji treba da budu simultani: "Da se upostavi kontakt između Kfora i Direktorata za civilno vazduhoplovstvo Srbije, pravljenje njihovog sporazuma, zatim leks specijalis u Narodnoj skupštini i sporazum sa Lufthanzom, koji potpisuje Direktorat".\nSličan postupak će, rekao je tada, biti napravljen i za železnicu, kako bi se olakšalo građanima. Vučić je rekao da će, kada se upostavi železnička linija i auto-put, to mnogo olakšati život za, na primer, 20.000 Srba u Gračanici, kao i za veliki broj Srba u Kosovskm pomoravlju, koji će imati najbržu vezu sa Nišem i Beogradom.\nIzvor: Večernje novosti, 27.Jan.2020\nSa ambasadorom Grenelom smo imali sastanak o obnavljaju železničkog saobraćaja između centralne Srbije i KiM i nadam se da ćemo u predstojećem periodu doći do konkretnih rešenja Direktor Kancelarije za KiM Marko Đurić izjavio je danas, nakon razgovora sa specijalnim izaslanikom...


Hrvati u redovima za vakcinu: Ovo je katastrofa, organizacija nula /video/ - Sputnjik Srbija\n11:50 20.04.2021 Preuzmite kraći link\nNa Zagrebačkom velesajmu danas je nastavljena imunizacija građana protiv virusa korona uz velike gužve zbog zastoja u informacionom sistemu, a očekuje se da će vakcinu, najviše „Fajzerovih“, tokom dana primiti oko 4.500 ljudi.\nNa tom punktu je juče imunizacija počela tek u 14 sati, iako su građani bili pozvani i u prepodnevnim terminima, što je kod mnogih izazvalo revolt.\nŠef nastavnog zavoda „Dr Andrija Štampar“ Zvonimir Šostar, rekao je za portal Indeks da se situacija sada stabilizuje i da nema dužih čekanja.\nJutrošnju gužvu Šostar pravda problemom sa informatičkim sistemom koji je trajao petnaestak minuta.\nProblem je, kaže, i to što ljudi dolaze sat, pa čak i sat i po ili dva sata pre zakazanog termina za vakcinu, prenosi Tanjug.\nKao problem navodi i to što na vakcinu dolaze oni koji nisu pozvani, pa je kaže morao da zabrani vakcinacija bilo koga ko nema uput od porodičnog lekara ili poziv sa IT platforme.\nrađani koji stoje u redu poprilično su nezadovoljni, a kao glavni razlog ističu lošu organizaciju.\nGrađani u redu za vakcinu su nezadovoljni:\n„Ovo je sramota, organizacija je ne nula, nego katastrofa. Kud da mi odemo jedan od drugoga? Kažu da se pazimo da se ne zarazimo, a ovde ćemo dobiti koronu, jedni smo na drugima“, rekla je jedna gospođa iz reda za zagrebačku N1 tv.\nZagreb, organizacija, vakcinacija, vakcine, Hrvatska


Srbija davi Bojovićevu hobotnicu!? - Embargo\n10 фебруара, 2018 admin\t0 Comments\ndržava rešena da stane na put “brzometnim” bogatašima-švercerima i uništavanju svega čega se dotaknu:\nIako Dobroslav Bojović o sebi priča kao o ekonomskom stručnjaku i bankaru, koji je tesno saradjivao sa pokojnom Borkom Vučić – daleko je to od istine!? Kao i mnogi današnji tajkuni karijeru bogaćenja započeo je kao sitan, a zatim i kao krupan “švercer, drvene građe, banana, nafte i ko zna čega još, preko Crne Gore za Srbiju”… Posao je procvetao kada su sankcije uvedene, pa je krenulo i vrtoglavo bogaćenje. Na ovaj način stečenim profitom je finansirao zaduživanje GP Napred isporukom drvene građe u vreme visoke inflacije i kamata. Kako je rasla “brzometna zarada”, još brže su rasli apetiti “Iskompleksiranog” Beranca!? Krenuo je potom u krupnije zalogaje, privatizaciju srpskih građevinskih giganata.\nDobroslav Bojović, duže od dve decenije “muze li muze ” Srbiju. Kažu, da “u šaci ima sve bitne državne strukture, pa čak i one u fudbalu”. Sve što je do sada radio je uglavnom sumnjivo i uglavnom nezakonito!? Ipak, on je “gazda” Energoprojekta, Predsednik Uprave, kako je sebi odredio titulu koja sama po sebi odredjuje njegovu iskompleksiranost.\nSkoro da nema ništa pozitivno napisano o ovom Berancu koji je “trbuhom za kruhom” iz krševite Crne Gore došao u Beograd ne bi li ostvario svoje snove poput mnogih zemljaka. Ceneći po bogatstvu koje je stekao, (kuće, stanovi, mnogobrojne firme u zemlji i inostranstvu, život na visokoj nozi, „avioni i kamioni“) čini se da je reč o čoveku koji je svoje snove dosegao?! Na koji način? Da li je i koliko unesrećenih ostavio na tom putu najbolje znaju mali akcionari GP Napred!? Koliko će ih tek unesrećiti malverzacijama koje su u toku u Energoprojektu počela je da sabira država Srbija…\nDavno, pokušao je prvo da “kupi” GRO Ratko Mitrović, ali nije mogao “da potkupi tadašnje rukovodstvo”, pa je krenuo na Napred i uspeo je! Osim kupovine jeftinih akcija uspeo je da po osnovu visokih potraživanja postane većinski vlasnik Napreda, kao i da zatim raznim manipulacijama i prevarama izigra veliki broj zaposlenih u Napredu,istera ih na ulicu i ostavi bez posla i otpremnina.\nOne koje nije mogao da otera i koji mu nisu budzašto predali akcije po ugovorima o fiktivnim kreditima, isplatio je po brutalno niskim cenama po akciji! Pravdu su zato potražili na sudu i uspeli su, posle 6-7 godina sudjenja. Bojovića uskoro čeka trošak od oko 7 miliona eura, iako u sudovima ima mrežu zemljaka, koji su mu do sada činili velike usluge odlaganjem izvršenja i „fiokiranjem“ presuda!?\nPosle ovog delimičnog neuspeha i uspešnog preuzimanja i rasturanja Napreda, Bojović je krenuo u pohod na Energoprojekt! Ostvario je saradnju sa insajderima iz Energoprojekta koji su tada činili najviše rukovodstvo sistema Energoprojekt: sa Miodragom Zečevićem (poznatijem po tome što mu je Dragan Džajić zet), Vladanom Pirivatrićem (generalni direktor Energoprojekta od 2003-2010.) i Bogdanom Uzelcem. Miodrag Zečević, pomoćnik generalnog direktora Pirivatrića u periodu 2003-2010., a inače poreklom iz Andrijevice, brzo je posredstvom crnogorskih kanala uspostavio komunikaciju sa Bojovićem i još 2005. pokrenuo plan da Bojović za male pare preuzme Energoprojekt. Najpre ga je uveo u akcionarski status, a zatim krenuo da o trošku Energoprojekta puni račun Napreda koji je trebalo mnogo ranije i za neke “smešne” pare da preuzme Energoprojekt.\nPredao je njegovoj švajcarskoj firmi Jopag Invest AG i Trinity Capital d.o.o. prava na izgradnju 250.000 m2 stambeno-poslovnog prostora u Bloku 26, najboljoj lokaciji na Novom Beogradu, za simboličnih 6,5 miliona eura, čineći štetu svim ostalim akcionarima, uključujući i Republiku Srbiju. I pored više krivičnih prijava, ovaj kriminal koji je kreirala Hypo Alpe Adria banka u periodu 2004-2007. godina nije doživeo epilog na sudu. Dok su Austrijanci hapsili i osuđivali direktore banke u Austriji, u Srbiji nikome nije „zafalila ni dlaka sa glave“. Mnogi su kupili slobodu novcem i zatrpali istrage koje su se vodile protiv njih. A srpska policija sve zna.\nNekoliko ranijih pokušaja Bojovića da preuzme Energoprojekt nije uspelo, jer je „pokret otpora“ u Energoprojektu uvek bio snažan i dosledno se po zakonu zalagao za opstanak Energoprojekta i odbranu od neprijateljskog preuzimanja.\nŠta se onda desilo 2017. kada je Energoprojekt počeo da se oporavlja i da uvećava prihode i profit?\nDesilo se da su partiju i ljude na vlasti zloupotrebili „alavi“ pojedinci! Dobro su se „omrsili“ o trošku budžeta i za kratko vreme stekli veliko bogatstvo. Ali, velike pare “brzometno stečene” morali su da kriju! Takvima, Bojović je sa sistemom firmi u Austriji, Švajcarskoj, Sloveniji i na Kipru, došao kao „melem na ranu“: ponudio im je, da im sav taj novac, u kešu i po računima, uposli i uloži u profitabilan posao sa nekretninama. Brzo su se organizovali i pokrenuli „mašinu“ koja je amortizovala sve ranije pokrenute procese protiv Bojovića. Njihova hobotnica je zaustavila policijske istrage, zamrzla postupke u Specijalnom tužilaštvu za organizovani kriminal, pronašla sudije u svim sudovima koje će presuđivati u Bojovićevu korist i na kraju obezbedila podršku dela političkog establišmenta koji je iza leđa glavnih aktera postao deo hobotnice.\nSve dok se državni aparat “ nije dozvao sebi” i krenuo u akciju da povrati ono što je njihovo… I povratiće, sviđalo se to Bojoviću ( hobotnici) ili ne?\n← GORAN VESIĆ: NEĆEMO GRAĐANE PRVOG I DRUGOG REDA\nJavno kuka na državu, a “ispod žita” – zapošljava decu i rođake političara, penzionere i prijateljice!? →


25/10/2020 | 08:41 ⇒ 08:42 | Autor: TANЈUG\nKao neko ko je mandatara Zdravka Krivokapića postavio na mjesto nosioca liste koalicije Za budućnost Crne Gore i ko je vodio i upravljao izbornom kampanjom koalicije, neću dozvoliti da crnogorski tajkuni ukradu narodnu volju i sastavljaju vladu Crne Gore, izjavio je jedan od lidera Demokratskog fronta i predsjednik Nove srpske demokratije Andrija Mandić.\n- Ovo što rade Miško Perović i grupa okupljena oko drugotajkunske porodice je neprihvatljivo za svakog čestitog čovjeka. Demokratski front stoji zajedno sa svojim narodom i nikada neće pristati da nam budućnost određuju oni koji su milione i milione evra pokupili u zajedničkim poslovima sa porodicom Mila Đukanovića - rekao je Mandić u pisanoj izjavi dostavljenoj Tanjugu.\nMandić tvrdi da je ''to nedavno priznao lično Miško Perović, kada je u javnom nastupu 'legalizovao' 10 miliona Aca Đukanovića'', koje je, kako dodaje Mandić, ''brat Mila Đukanovića zgrabio u privatizaciji banke kojom je upravljala porodica Perović''.\n- Primjera radi, Srbija je krenula napred kada su tajkuni i pojedini činovnici ambasada prestali da sastavljaju njenu Vladu. Aleksandar Vučić, predsjednik Srbije, uspio je da oslobodi tu zemlju štetnog uticaja od tajkuna koji su je pljačkali, a korumpiranim činovnicama raznih ambasada stavio do znanja da je Srbija nezavisna država - ističe Mandić.\nDodao je da rukovođen tim iskustvom još jednom poručuje da "narodnu slobodu nismo osvojili da bi je predali u ruke tajkunima".\nPodgoričke ''Vijesti'' objavile su prethodno da je Krivokapić preneo Mandiću da nova vlada treba da ima ekspertski karakter i da u njoj nema mjesta za bilo koga od lidera Nove srpske demokratije, Demokratske narodne partije i Pokreta za promjene.\nMandatar Krivokapić poručio je prethodno na Tviteru da se nijedna stranka pobjedničke koalicije ne isključuje iz procesa formiranja Vlade, ali da insistiranje na pojedincima iz tih koalicija nije interes građana ni države.\nNe smiruje se Hrvatska - novi zemljotresi na Baniji\n08:13 > Јoš jedan zemljotres u blizini Gostivara\n07:33 > Zemljotres u Sjevernoj Makedoniji\n22:31 > Đukanović, Abazović i Radulović dogovorili opoziv više ambasadora\n21:52 > Papa donirao 100.000 evra za obnovu Banije


U Moskvi danas samit o gasu - Klix.ba\n17.1.2009. u 08:03\nU glavnom gradu Rusije danas će biti održan samit predstavnika država potrošača gasa i onih kroz koje taj energent prolazi, kako bi se razriješio problem obustave tranzita ruskog gasa preko Ukrajine do Evrope, koji traje od 6. januara.\nRuski predsjednik Dmitrij Medvedev je na samit pozvao i ukrajinskog kolegu Viktora Juščenka, čija je zemlja direktno uključena u spor, a poziv je uputio i predsjedavajućem Evropske unije, češkom premijeru Mireku Topolaneku, i predsjedniku Evropske komisije Joseu Manuelu Barrosu.\nJuščenko je pozdravio ovu inicijativu, ali je istakao da sastanak ne treba da bude održan u Moskvi.\nJoš nije poznat sastav delegacija na predstojećoj međunarodnoj konferenciji, a ono što je izvjesno je da će u Moskvu doputovati evropski komesar za energetiku Andris Pibalgs i češki ministar za industriju Martin Riman.\nŠef ruske diplomatije Sergej Lavrov rekao je da su na "gasni samit" pozvane ne samo članice EU "nego i zemlje kao što je Srbija, koja također osjeća ozbiljne teškoće".\nEvropska unija, koja gas iz Rusije ne dobija od 6. januara i čije je strpljenje na izmaku, smatra da je razgovore između Rusije i Ukrajine trebalo već odavno održati i da sastanak u Moskvi ne može biti korišten kao izgovor za odgađanje dotoka gasa.\nPortparol Evropske komisije Johanes Leitenberger upozorio je danas da su sastanci narednih dana posljednja i najbolja šansa za Rusiju i Ukrajinu da pokažu da su ozbiljni partneri po pitanju dopremanja gasa Evropi.\n"Ti sastanci će biti test za to da li su ove zemlje kredibilni partneri", istakao je on, dodajući da se očekuje ozbiljan razgovor Rusije i Ukrajine.\nEvropska unija je upozorila Rusiju i Ukrajinu da će kriza vezana za tranzit gasa imati značajne finansijske, ekonomske i političke posljedice za obje zemlje i pozvala dvije zemlje da bez odgađanja riješe svoju bilateralnu raspravu i odmah primijene potpisane odredbe.\nŠef ruske diplomatije Sergej Lavrov je izjavio da su pozivi na sutrašnji samit u Moskvi upućeni svima koji su povezani sa sadašnjom situacijom oko isporuka gasa.\nLavrov je naglasio da se Rusija, podnoseći inicijativu o sazivanju "gasnog samita", ne bavi zadovoljavanjem vlastitih ambicija, već pokušava da riješi problem.\nZamjenik predsjednika uprave "Gazproma" Aleksandar Medvedev rekao je da je pripremljen Sporazum o stvaranju konzorcija koji će privremeno preuzeti odgovornost za nabavljanje neophodne količine pogonskog gasa za pokretanje sistema za tranzit preko Ukrajine i da se njegovo potpisivanje očekuje sutra.\n"Gazprom bi mogao pred sutrašnji samit u Moskvi da potpiše ugovor s kolegama iz talijanske kompanije 'Eni', francuske 'Gaz' i njemačke 'Ruhrgas', rekao je Medvedev na telefonskoj konferenciji za novinare u Moskvi, prenio je Tanjug.\nOn je dodao da bi konzorciju mogli da se priključe austrijski OMV, holandska "Gaz-tera" i njemačka kompanija "Vin-gaz".\nSamitu u glavnom gradu Rusije će prethoditi radni susret premijera Rusije i Ukrajine, Vladimira Putina i Julije Timošenko.


Lideri svetskih sila mogu da se dogovore o rešenju sukoba u Donbasu već sledećeg leta, rekao je penzionisani pukovnik Službe bezbednosti Ukrajine (SBU) Oleg Starikov.\nVojni stručnjak je uveren da je prilika da se Ukrajina suoči sa činjenicom da je neophodno ispuniti odluku lidera svetskih sila rezultat činjenice da sa ukrajinskom stranom u pregovaračkoj grupi o Donbasu niko ozbiljno ne komunicira, rekao je Starikov tokom gostovanja na ukrajinskoj TV NAŠ.\nBivši oficir SBU strahuje da će se Berlin, Pariz, London i Vašington dogovoriti sa Rusijom o rešavanju situacije i da će Ukrajini postaviti niz ultimatuma.\n„Kao da je došlo vreme kada će nas negde sredinom sledeće godine <…> američki ambasador nazvati i reći nam šta treba da učini Ukrajina, koja je prestala da bude „nezavisna“ zemlja, izvršavaće komande spoljne kontrole. Kažem ovo sasvim ozbiljno“, rezimirao je Starikov.\nPrema stručnjaku, takav razvoj događaja može se izbeći ako se ukrajinski tim u Trilateralnoj kontakt grupi potpuno promeni, sa izuzetkom prvog predsednika Ukrajine Leonida Kravčuka, sa kojim ruska strana razgovara bez komplikacija.\n„Sa tim ljudima, samo neću imenovati njihova imena, svi ih znate, to su ljudi koji nemaju pojma šta se tamo zaista događa – ruska strana ne razgovara s njima, nema dijaloga“, zaključio je Starikov.


Lavrov: Plan za Siriju odavno odobren u UN - 19.04.2017, Sputnik Srbija\nMinistar spoljnih poslova Rusije Sergej Lavrov smatra da ne postoji alternativa za implementaciju postojećih odluka Saveta bezbednosti UN o Siriji. 19.04.2017, Sputnik Srbija\nrusija, vesti, svet, sirija, sergej lavrov, reks tilerson\n10:51 19.04.2017 (Osveženo: 11:39 19.04.2017)\nLavrov: Razgovori sa Tilersonom bili korisni\n13 April 2017, 13:56\nLavrov je tako komentarisao izveštaje medija da je američki državni sekretar Reks Tilerson tokom nedavne posete Moskvi doneo detaljni plan Vašingtona za rešavanje situacije u Siriji koji predviđa, između ostalog, i ostavku sirijskog lidera Bašara el Asada.\n„Zvaničnici Kremlja već su komentarisali saopštenja da je Reks Tilerson doneo neki plan za rešavanje sirijske krize. Mi smo o Siriji, naravno, govorili, ali za nas ne postoji plan, on je odavno odobren, ne u Vašingtonu, već u Njujorku u Ujedinjenim nacijama, rezolucijom Saveta bezbednosti UN br. 2254 koja opisuje sve aspekte mirovnog procesa na osnovu principa, a on glasi da će samo sirijski narod odlučiti o sudbini svoje zemlje“, rekao je Lavrov na konferenciji za novinare u glavnom gradu Abhazije.\n„Reks Tilerson i ja smo detaljno razgovarali o sirijskoj situaciji i uveren sam da ne postoji alternativa implementaciji rezolucije 2254“, dodao je on.\nLavrov: Američko bombardovanje Sirije pretnja mirovnom procesu\n15 April 2017, 11:23\nU Siriji se u poslednje vreme primećuju provokacije kao što je incident sa hemijskim oružjem u provinciji Idlib. Nakon takvih akcija se poziva na promenu režima Bašara el Asada, izjavio je ruski ministar.\n„U poslednje vreme vidimo pokušaje da se organizuju provokacije, poput one koja je izvedena 4. aprila u provinciji Idlib sa hemijskim supstancama, nakon čega je usledio nelegalni napad Sjedinjenih Američkih Država na sirijski aerodrom i odmah su se čuli pozivi da je potrebno preći sa pregovora na svrgavanje režima“, naglasio je Lavrov.


Goran Vesić obišao Legat ikona Pave i Milana Sekulića - Beogradski Portal\nGoran Vesić obišao Legat ikona Pave i Milana Sekulića\nZamenik gradonačelnika Beograda Goran Vesić obišao je danas Legat ikona Pave i Milana Sekulića. Vesić je istakao da je ovaj legat jedan od brojnih koji se nalaze u posedu Muzeja grada Beograda.\n– Grad Beograd je uradio restauraciju ovog legata, baš kao što smo učinili sa Andrićevim legatom i Spirtinom kućom u Zemunu, kao što trenutno radimo sa starom školom u Žarkovu koja će postati Zavičajni muzej, što će se isto dogoditi sa Starim konakom u Obrenovcu. Muzej Grada Beograda ne čini samo stalna postavka, već i brojni legati koji pokazuju šta su sve značajni ljudi iz naše istorije kupovali i ostavljali našem gradu. Zbog toga ovaj legat nije značajan isključivo kao zbirka ikona, već i kao pokazatelj da su nekada uspešni i važni ljudi za naše društvo osećali obavezu da ostave nešto svom gradu i zemlji – rekao je Vesić.\nOn je istakao da kada danas prošetamo centrom Beograda možemo da vidimo brojne natpise na zgradama, gde možemo videti imena zadužbinara. Kako je rekao, to su bili imućni trgovci, bankari i svi drugi koji su imali osećaj da bi trebalo da ostave nešto svom gradu.\n– Zbog toga smo danas ovde, jer ćemo ovom posetom možda motivisati današnje uspešne ljude da takođe kupe neko umetničko delo ili izgrade nešto što će ostati njihovom gradu i državi. Na taj način će izvesno obezbediti sebi mesto u istoriji. Pitanje je da li bi kapetan Miša Anastasijević danas bio toliko poznat da nije ostavio zgradu u kojoj se nalazi Rektorat ili da li bi svi znali ko je Ilija Kolarac ili Sima Igumanov, koji je ostavio prelepu Igumanova palatu. Srećan sam jer Muzej grada Beograda ima potpunu podršku Grada i mislim da bi svaki deo grada trebalo da ima svoj zavičajni muzej. Naravno, bićemo srećni da prihvatimo poklone uspešnih pojedinaca. Primera radi, Milan Sekulić je kupio sliku Save Šumanovića i poklonio svojoj zemlji, koja danas ne bi imala tu sliku da je nije kupio i poklonio čovek čiji legat danas obilazim – dodao je Vesić.\nZamenik gradonačelnika je rekao da su pred nama značajna vremena kada je u pitanju Muzej Grada Beograda, koji će u narednim godinama dobiti i svoju zgradu na uglu Resavske i Nemanjine ulice.\n– Muzej će zauzimati površinu od 18.000 kvadratnih metara, biće najveći u zemlji i tri puta veći od Narodnog muzeja. To će biti prvi moderan muzej u Srbiji, koncipiran tako da će ljudi moći u njemu da provedu čitav dan. U muzeju će se nalaziti 7.000 godina istorije Beograda, uz legate koje imamo, a nadam se da će ih biti još više. Muzej će obavljati svoju osnovnu funkciju, a to je čuvanje kulture, istorije i tradicije Beograda – zaključio je Vesić.\nDirektorka Muzeja grada Beograda Jelena Medaković je istakla da se ustanova na čijem je čelu stara od 47 pokretnih i nepokretnih legata.\n– Nije u pitanju samo staranje nad objektima, već i oni što je daleko kompleksnije, a to je zaštita umetničkih dela. Primera radi, u legatu Milana i Pave Sekulića, temperatura se konstantno održava na 16,5 stepeni, što govori o složenosti očuvanja ikona iz perioda od 14. do 20. veka. Kompletan mobilijar je u sanaciji prošao konzevratorsko-restauratorski postupak i nadamo se da će i građani moći da prepoznaju koliki trud u svemu ovome leži – rekla je Jelena Medaković.


TOP 100 gradova Balkan-Handball.com u 2019: Od Balkana pa do Pakistana! – Balkan-Handball.com\nHome / Analize / TOP 100 gradova Balkan-Handball.com u 2019: Od Balkana pa do Pakistana!\nTOP 100 gradova Balkan-Handball.com u 2019: Od Balkana pa do Pakistana!\nJoš jedna uspešna godina iza je Balkan-Handball.com. I ove godine tekstovi Balkan-Handball.com bili su čitani na svim kontinentima, među svim ljudima koji razumeju jezik ovog podneblja, ali i među onima kojima je rukometna informacija najbitnija, pa su za to koristili prevodioce. Trinaesta godina rada Balkan-Handball.com potvrdila je ono što smo odavno znali, da naša priča daleko prevazilazi granice nacionalnog.\nPreko 2.500 tekstova imalo je svoju publiku od Balkana pa do Amerike, o čemu ova lista TOP 100 gradova iz kojih imamo najviše posetilaca, i govori.\nSkoplje, Beograd i Zagreb zadržali su tri vodeće pozicije, Podgorica je izbila na broj 4 ispred Bitolja i Ljubljane, Štip je skliznuo za jedno mesto, Subotica za dva, Niš se vratio u TOP 10, kao i Banja Luka.\nTOP 100 gradova (unikatni broj posetilaca po Google Analytics) Balkan-Handball.com u 2019. godini:\nTOP 100 GRADOVA BALKAN-HANDBALL.COM U 2018: Od Toršavna do pustinje!\nTOP 100 gradova Balkan-Handball.com\n← Prethodni članak PRELISTAVANJE 2019: TOP 30 tekstova na Balkan-Handball.com (od 11. do 20. mesta) – Stole, Moša, Keln…\nNaredni članak → PRELISTAVANJE 2019: Najčitanije kolumne, „God is a DJ“, „Stojanče, Stojanče“, „Sada znam da si tu“


EP amandmani na Izveštaj o Srbiji: Od kritike do podrške\nTanjug 6. januara 2021. 13:30\nBRISEL, 6. januara ( Tanjug) – Poslanici Spoljnopolitičkog odbora Evropskog parlamenta podneli su 385 amandmana na nacrt izveštaja o Srbiji, koji je u decembru 2020. godine predstavio izvestilac Vladimir Bilčik.\nNa 182 strane evropski poslanici izneli su svoje komentare na situaciju u Srbiji i napredak zemlje na putu evrointegracija.\nPojedini amandmani zahtevaju ”jači rečnik” kada se radi o ”ozbiljnim problemima” u oblasti vladavine prava i ”široko rasporostranjene korupcije” u zemlji.\nPoslanica ”Zelenih”, Viola fon Kramon, u jednom od svojih amandmana, traži da se naglasi da Srbija ”nije ispunila preporuke Saveta Evrope za spečavanje korupcije među poslanicima, sudijama i tužiocima”.\nPoslanici Evropske narodne partije, Andor Deli i Kinga Gal, traže da se naglasi doprinos Srbije u oblasti dopbrosusedskih odnosa i političkog pomirenja u regionu.\nJednim od amandamana traži se navođenje ”dijaloga Beograda i Prištine” umesto sve češće upotrebe ”dijaloga Srbije i Kosova” za proces koji se odvija u Briselu.\nItalijanski poslanici Zani, Sekardi i Bonfrisko zatražili su da se u konačnu verziju izveštaja ubaci rečenica da je ”Srbija vitalni strateški pratner EU na Balkanu”.\nPojedninim amandmanima traži se da se u izveštaj o Srbiji ubaci deo koji pohvaljuje zemlju zbog ”prihvatnja nove metodlogije pristupnja”, ali i konstatacija da Srbija u 2020. godini nije otvorila nijedno pristupno poglavlje.\nPoslanici evropskih Socijaldemokrata, Tanja Fajon i Tonino Picula, u jednom od mnogobrojnih amandmana, insistiraju na jačoj kritici zbog odstupanja Srbije od spoljnopolitičkih principa EU, konkretno kada je reč o premeštanju ambasade iz Tel Aviva u Jerusalim.\nIma i amandmana koji pohvaljuju Vašingtonski sporazum potopisan između Beograda i Prištine 4. septembra i traže jačanje koordinacije EU i SAD na Balkanu.\nPoslanici Spoljnopolitičkog odbora EP kroz amandamne pohvaljuju usklađaivanje politike Srbije sa EU kada je reč o izborima u Belorusiji, ali i kritikuju neusklađivanje po pitanju sankcija beloruskim vlastima.\nPoslanik evropskih desničara, Tijeri Marijani, u svom amandamnu naglašava da ”Srbija ne treba da razmatra ulazak u EU” zbog svog ”identiteta, istorije, tradiconalne solidarnosti, kulture, duhovnih afiniteta, originalnosti i jedinstvene prirode”.\nNacrt izvešataja o Srbiji, sa usvojenim amandamnima, trebalo bi da bude izglasan u Spoljnopolitičkom odboru EP 4. februara.\nRezoluciju o Srbiji Evropski parlament treba da usvoji u martu.


NPSS: Za izazivanje saobraćajne nesreće u kojoj je poginuo policajac godinu dana kućnog zatvora\n► NPSS: Za izazivanje saobraćajne nesreće u kojoj je poginuo policajac godinu\nNezavisni policijski sindikat Srbije (NPSS) kritikovao je danas sudsku presudu izrečenu za izazivanje saobraćajne nesreće u kojoj su 2012. poginuli policijski službenik Boris Gordić i njegova devojka.\nU saopštenju tog sindikata se navodi da je nakon šest godina suđenja u tom slučaju A. B. prvostepeno osuđen na godinu dana kućnog zatvora i da mu je izrečena trogodišnja mera zabrane upravljanja motornim vozilom.\n"Paradoks izrečene mere je da je isti prethodnih šest godina bez ikakvih zakonskih smetnji upravljao motornim vozilom, ali daleko strašnije u ovoj situaciji je izrečena kazna za dva izgubljena ljudska života", ocenjuju u NPSS.\nNPSS je pozvao i celokupnu javnost da apeluje na pravosuđe da prekine sa donošenjem blagih sudskuh odluka, koje "podstiču kriminalitet i utiču na bezbednost svih nas" i podsetio da su upućivali inicijativu za izmenu Krivičnog zakona radi pooštravanja kaznene politike za napade na policajce.\nUstavni sud ukinuo presudu za ubistvo policijskog funkcionera\nOptuženima za ubistvo policijskog inspektora Slavoljuba Šćekića ponovo će se suditi jer je Ustavni sud Crne Gore ukinuo presudu za ubistvo koje se dogodilo pre skoro 14 godina.\nPotpredsednica Stranke i slobode pravde Marinika Tepić ocenila je danas da je odlukom Apelacionog suda da pripadnike Jedinice za specijalne operacije (JSO) pravosnažno oslobodi optužbe za...\nPobuna Jedinice za specijalne operacije (JSO) bila je uvod u ubistvo premijera Đinđića, i tu činjenicu nikakva presuda ne može naknadno promeniti, a ova i ovakva presuda samo dokazuje potrebu...